Zizan Razak: Niat Nak Kahwin Tapi Tak Tahu Siapa Bakal Isteri

Pelakon dan pelawak Zizan Razak mengakui bahawa dia berniat untuk berkahwin tetapi belum mempunyai calon yang sesuai. Menurutnya lagi, dia kini lebih fokus pada kerjaya kerana menyerahkan jodohnya kepada Tuhan.

“Jodoh, rezeki, ajal dan maut semuanya terletak di tangan Tuhan. Niat untuk berkahwin ada tetapi tidak tahu siapa yang bakal jadi isteri. Sekarang ini biarlah saya fokus pada kerja dahulu,” katanya yang ditemui di Majlis Sidang Media Telefilem Oh My Ganu 2! petang kelmarin.

Sementara itu, kontroversi yang melandanya sepanjang tahun lalu membuatkan dia lebih berpengalaman, matang dan dewasa untuknya belajar daripada kesilapan lalu.

“Kontroversi ini berlaku dengan izin Allah. Benda kontroversi tidak ada orang yang minta. Allah nak uji ketahanan kita bagaimana cara seseorang itu kendalikan hal tersebut. Banyak juga saya belajar daripada kesilapan lepas dan berharap tidak akan melakukan perkara yang sama,” tambahnya lagi.

Dalam pada itu, Telefilem Oh My Ganu 2!, lakonan Zizan Razak, Zain Saidin, dan Tiz Zaqyah akan menemui anda pada 16 Januari 2016, jam 9 malam di Astro TVIQ (saluran 610) dan juga di Astro Maya HD (saluran 135). (rtky/h)


Elyana Keguguran Anak Kedua, Mohon Doakan Yang Terbaik Buat Keluarganya

Takziah diucapkan buat penyanyi Elyana yang keguguran anak keduanya yang dikandung itu baru sahaja memasuki minggu ke tujuh. Perkara tersebut dikongsikan sendiri oleh Elyana di laman Instagram.

“Ya betul, terima kasih. Tolong doakan yang baik-baik untuk keluarga saya,” tulis Elyana kepada Media Hiburan Online selain memohon orang ramai mendoakan yang terbaik buatnya.

Elyana telah mendirikan rumah tangga bersama Khairul Anuar Hussin pada 19 November 2010 dan telah dikurniakan seorang anak perempuan yang comel iaitu Cinta Sumayyah pada 27 Ogos 2011.

Apa pun, semoga Elyana tabah dalam mengharungi dugaan yang mendatang malah peminat dan juga pastinya akan sentiasa menyokong serta mendoakan agar keluarga ini akan terus tabah. (rtky/s)


Linda Hashim Pilih Nama Anak Yang Unik, Sedap Didengar

Jelita Clarissa dan Anggun Cassandra – itulah nama dua cahaya mata Linda Hashim hasil perkahwinannya bersama Beego. Menurut pelakon wanita ini, nama yang diberikan kepada anaknya itu bukanlah sesuatu yang pelik sehingga menimbulkan pertanyaan di laman sosial.

“Bagi saya nama itu tidak pelik dan yang penting mempunyai makna yang baik, kami rasa nama tersebut unik dan berbeza daripada kebanyakkan nama lain. Anggun dan Jelita itu nama Melayu klasik pilihan suami”

“Jelita Clarissa membawa maksud jelita yang jelas, manakala Anggun Cassandra membawa maksud anggun yang prihatin. “Sebenarya banyak nama yang difikirkan sesuai. Saya juga minta pendapat daripada ibu mertua dan kawan-kawan rapat”

“Suami yang pilih nama awal iaitu Anggun dan nama akhir pula dia serahkan kepada saya untuk pilih,” jelas Linda kepada mStar Online. Harapnya melalui penjelasan ini dapat menjawab persoalan peminat Linda yang tertanya mengenai maksud sebenarnya nama anak pasangan ini. (rtky/s)


Kasut Christy Ng Tambah Seri Nad Zainal Di Majlis Perkahwinan

Kisah pelakon popular dan cantik, Nad Zainal yang kini sudah bergelar isteri menjadi perhatian ramai sekitar minggu lalu sehingga ianya menjadi antara artikel paling popular dibaca ramai dan tidak dinafikan yang selebriti itu memang menawan di hari perkahwinan beliau.

Apa yang menarik perhatian kami dan sesuatu yang sering orang ramai terlepas pandang adalah kasut yang digayakan oleh Nad Zainal di hari bahagia beliau tempoh hari. Kasut rekaan khas itu merupakan hasil tangan anak tempatan, Christy Ng yang memang tidak asing lagi.

“Saya rasa sempurna di hari pernikahan saya dengan (kasut) Christy Ng,” luah Nad Zainal sendiri melalui akaun Instagram beliau baru baru ini.

Ramai mula menganggap Christy Ng dengan rekaan kasut unik beliau mampu mengharumkan nama negara di persada fesyen dunia sebagaimana dilakukan Jimmy Choo sebelum ini. Kami juga rasakan ianya tidak mustahil kerana beliau kini pun sudah dikenali seluruh dunia.

Bukan sahaja untuk majlis perkahwinan, Christy Ng boleh menambah seri anda untuk apa sahaja majlis yang terlintas di fikiran, namakan sahaja dan pereka berbakat ini pasti akan tampil dengan rekaan kasut unik dan tersendiri khas untuk anda.

Pelanggan kasut Christy Ng bukan sahaja terkenal di kalangan rakyat Malaysia, malah turut mendapat perhatian ramai peminat di seluruh dunia yang sanggup menunggu tempahan khas hasil sentuhan pereka berbakat ini untuk hari bahagia mereka.

Kalau ditanya kenapa kasut Christy Ng menjadi pilihan ramai termasuk selebriti dan pelanggan dari luar negara? Jawapannya mudah, Christy Ng memang titik beratkan kualiti dalam rekaan dan juga pembuatan kasutnya selain harga yang sangat berpatutan.

Memang mampu milik untuk semua lapisan masyarakat. Tiada alasan lagi untuk anda tidak bergaya dengan kasut rekaan Christy Ng lebih lebih lagi jika anda merancang untuk langsungkan majlis perkahwinan kelak. Hari bahagia, kasut pun perlu cantik kan?

Kalau anda berminat untuk dapatkan kasut cantik rekaan Christy Ng, anda boleh layari laman web rasmi mereka di www.christyng.com untuk cuci cuci mata dulu, mana tahu ada yang berkenan boleh angkat sedozen dua, heh.


Tahun 2016, Tasha Shilla TIdak Akan Kongsi Kisah Peribadi

Tahun 2015 merupakan tahun di mana Tasha Shilla tidak habis-habis terpalit dengan kontroversi tidak henti-henti. Bagaimanapun, pelakon wanita ini berharap agar tahun 2016 bakal membawa cahaya baru kepada kehidupan dan kerjayanya.

“Mudah-mudahan perjalanan hidup Tasha di 2016 akan lebih lancar. Tasha juga berharap karier Tasha menjadi seperti bintang di langit, terus bersinar. Biarlah masa membuktikannya. Yang pasti, Tasha belajar daripada kesilapan lalu”

“Tasha tidak akan lagi berkongsi kisah-kisah peribadi kepada umum. Cukuplah dengan apa yang sudah Tasha alami sebelum ini. Kalau boleh Tasha tidak mahu lagi dikenali sebagai artis yang sering dilanda kontroversi. 2016 adalah tahun untuk Tasha bangkit semula,” jelasnya kepada portal Tonton Extra.

Tahun 2015 sahaja Tasha terlibat isu putus cinta, dakwaan gambar bogel, bergaduh di kelab malam dan berpakaian seksi. Semoga apa yang diimpikan Tasha untuk tahun 2016 ini akan tercapai. (rtky/s)


Hanez Suraya Namakan Anak Cahaya Mata Pertama Putri Aleesya

Selamat melahirkan cahaya mata sulungnya oada 30 Disember lalu, pelakon Hanez Suraya dan suami telah memilih nama Putri Aleesya membawa maksud – yang dilindungi.

“Alhamdulilah Sabtu lalu, kami telah mengadakan sedikit majlis kesyukuran dan tahnik. Selepas itu, saya dan suami telah bersepakat untuk memilih nama Putri Aleesya. Untuk majlis ini kita tak jemput ramai”

“Tapi untuk majlis cukur jambul nanti, insyaAllah kita akan jemput lebih ramai kenalan,” ujar Hanez kepada portal Media Hiburan. jelasnya yang kini berpantang secara tradisional.

Majlis tahnik Putri Aleesya telah disempurnakan oleh Ustaz Muhammad Baihaqi Molyana dari pusat tahfiz Raudatul Solihin, Banting. Kami kongsikan beberapa keping gambar Putri Aleesya bersama anda. (rtky/s)


Cinta Antara Sharnaaz Ahmad, Kekasih Kini Berakhir?

Sebelum ini, walaupun menafikan kisah cinta di antara mereka, peminat tahu ada hubungan istimewa di antara dua hati ini. Bagaimanapun, baru-baru ini khabarnya kisah cinta mereka sudah pun berakhir apabila Sharnaaz Ahmad dan juga Nabila memadamkan gambar mereka bersama di laman Instagram.

Sharnaaz juga ada memuatnaik gambar dengan caption yang menyatakan perasaannya namun gambar tersebut akhirnya dipadam. Selain itu, bukan sahaja mereka turut memadam gambar romantis bersama malah Nabila turut memadam nama kekasihnya itu di dalam caption gambarnya.

Apa pun, semoga apa yang terjadi di antara mereka dapat diselesaikan dengan cara baik. Malah peminat pun merasakan bahawa mereka sangat serasi bersama. (rtky/s)


Soo Wincci Hampir Muflis Kerana Kritik PM, Dikenali Sehingga Ke Luar Negara

Berpunca daripada menyuarakan rasa tidak puas hatinya terhadap Perdana Menteri sebelum ini, penyanyi Soo Wincci mengakui terpaksa menanggung hutang sehingga nyaris diiystiharkan muflis kerana gagal mendapatkan tajaan mengadakan konsertnya pada tahun lalu.

“Konsert itu tidak gagal kerana saya berjaya memberi persembahan terbaik kepada penonton. Cuma ia gagal daripada segi kewangan. Jujurnya saya hampir muflis kerana hutang yang ditanggung. Mujurlah rakan-rakan membantu meminjamkan wang bagi menyelesaikan hutang itu.

“Bayangkan, kesihatan saya juga tidak stabil ketika itu kerana terlalu kuat bekerja,” jelasnya kepada mStar Online. Sebelum ini, Wincci nekad meneruskan konsertnya dengan melaburkan RM500,000 selepas beberapa penaja menarik diri gara-gara desakannya agar Perdana Menteri, Datuk Seri Najib Razak meletak jawatan.

Ekoran itu, Wincci tidak dapat melaburkan wangnya untuk membuat promosi konsert berkenaan sehinggakan tiket persembahan tidak mendapat sambutan. Bagaimanapun, penyanyi ini tidak menyesal kerana perkara tersebut membuatkan dia dikenali sehingga ke luar negara. (rtky/s)


El Faeza Ul Haq: Yang Penting Allah Tahu Niat Saya

Pada Oktober tahun lalu, Elfaeza Ul Haq menjelaskan bahawa dia sudah lama menyimpan hasrat untuk bertudung, namun baru-baru ini pelakon yang pernah membintangi drama Adam dan Hawa ini terpaksa membuat keputusan membuka tudung bagi menghormati kontrak yang telah dipersetujui sebelum ini.

“Saya terikat dengan kontrak selama setahun bermula Mac tahun lalu untuk drama Bahasa Inggeris, dan saya mengambil keputusan untuk berhijab selepas sambutan Aidilfitri tahun lalu. Jadi bila bekerja saya perlu kekal dengan karakter seperti mana diminta dalam kontrak”

“Apabila berlakon drama saya perlu melakukan promosi dan sesetengah perkara terpaksa dimuat naik di laman sosial sendiri. Sebagai pelakon dalam kontrak saya perlu promosikan drama di Instagram”

“Mahu atau tidak saya perlu lakukan untuk kerjaya. Selalunya saya akan padam semula selepas jangka masa tertentu. Saya tidak peduli apa orang nak cakap sebab setakat ini masih ramai lagi yang memahami.

“Saya yang berhijab dan saya yang lalui pelbagai dugaan itu, jadi saya tidak kisah apa orang mahu katakan. Orang lain susah untuk faham apa yang dilalui oleh orang lain. Yang penting niat saya Allah tahu,” jelasnya kepada portal Mangga Online.

Selain itu, pelakon ini juga menjelaskan dia berhijab adalah untuk dirinya sendiri dan juga Allah selain menerima setiap doa dan nasihat yang diberikan kepadanya dengan baik. (rtky/s)


Romie Serahkan Kepada Isteri Bagaimana Mahu Kenalkan Anak Kepada Khalayak

Mengakui rindu untuk kembali muncul di dalam bidang lakonan, sebagai seorang ibu dan juga isteri, Hanez Suraya kini perlu lebih memilih di dalam pembawaan watak di dalam drama yang akan dibintanginya malah Romie turut meletakkan syarat untuk isterinya kembali berlakon.

“Keizinan saya untuk benarkan dia (Hanez) berlakon bersertakan dengan syarat. Skrip dan watak yang diterima perlulah sesuai dengan status Hanez sekarang yang sudah berkeluarga. Dulu dia seorang isteri, kini dia sudah jadi ibu”

“Saya tidak ada masalah untuk dia berlakon semula dan saya benarkan jika penuhi syarat tersebut,” jelas Romie kepada portal Mangga Online baru-baru ini. Sementara itu, Romie juga menjelaskan bahawa dia tidak kisah jika anaknya nanti bakal menjadi popular.

“Saya bukanlah artis, tetapi Hanez pula seorang selebriti. Jadi terpulanglah kepada cara dia untuk memperkenalkan anak kami kepada khalayak. Saya okay sahaja kalau anak menjadi popular,” katanya. Apa pun, semoga pasangan ini akan kekal bahagia malah peminat pastinya tidak sabar untuk melihat anak mereka membesar bersama. (rtky/s)


Amyra Rosli: Saya Dan Emma Maembong Memang Rapat Dan Baik

Mengakui terkejut dengan khabar angin yang mendakwa dia bermasam muka dengan Emma Maembong kerana cemburu apabila melihat Emma mesra dengan Amar Baharin, Amyra Rosli menjelaskan bahawa mereka berkawan baik.

“Mana pula datang cerita mengarut ini? Ini adalah gosip paling kelakar pernah saya alami sepanjang bergelar artis. Perkara itu tidak pernah berlaku dan langsung tidak masuk akal. Saya dan Emma memang rapat dan baik”

“Apa sebab pula kami nak bergaduh? Apatah lagi disebabkan kes cemburu? Memang kelakar betullah,” jelasnya kepada Harian Metro. Perkara tersebut tersebar apabila khabarnya Amyra cemburu melihat kemesraan Emma dan juga Amar di lokasi penggambaran.

Apa pun, ramai juga bukan peminat Amyra dan juga Amar yang berharap mereka akan bersatu satu hari nanti malah ada juga peminat yang sudah bayangkan mereka dapat anak comel-comel. Bawalah bersabar sikit, manalah tahu jika Amar atau Amyra bertemu jodoh dengan orang lain. (rtky/s)


Nabila Huda Akui Kehidupannya Kini Lengkap Bersama Suami

Perubahan daripada hidup sebagai ibu tunggal, kini kehadiran seorang jejaka bergelar suami di dalam hidup Nabila Huda ternyata memberi lebih bahagia dan nafas baru kepada pelakon ini.

“Alhamdulillah tidak putus-putus doa dan ucapan tahniah diberikan semua pihak. Terima kasih tidak terhingga saya ucapkan. Saya harap dapat menjalankan tanggungjawab sebagai isteri dan ibu dengan baik”

“Kehidupan saya sekarang lengkap. Biasalah, rutin harian memasak untuk suami dan Keisha. Saya tidak rasa terbeban kerana memang suka memasak,” jelasnya kepada BH Online.

Sementara itu, majlis resepsi kedua akan diadakan di kediaman bapanya, di Shah Alam, pada 16 Januari depan yang akan diadakan secara kecil-kecilan. Suka kami melihat perkahwinan sederhana yang dilakukan oleh pasangan ini.

Nabila dan suaminya, Izwan selamat diijabkabulkan di Masjid Sultan Salahuddin Abdul Aziz Shah, Shah Alam pada 25 Disember lalu. Hasil perkahwinan sebelum ini, Nabila dikurniakan anak perempuan bernama Keisha Laila yang kini sudah berusia enam tahun. (rtky/s)


Gambar Percutian Keluarga Aaron Aziz Di London Dan Paris

Meluangkan masa berkualiti bersama keluarga di luar negara, Aaron Aziz berkongsi kegembiraan tersebut di Instagram. Pastinya masa sebegini amat diperlukan Aaron yang sibuk sepanjang tahun.

Sebelum ini, Aaron melalui BH Online pernah menyatakan rasa bosannya kerana sering mendapat watak yang lebih kurang sama setiap kali muncul di dalam drama mahu pun filem. Mungkin juga tahun 2016 ini nanti bakal membuka lembaran baru buat Aaron.

Kami kongsikan beberapa keping gambar sepanjang percutian keluarga ini di tempat-tempat menarik Paris dan juga London. Seronok sungguh anak-anak pelakon ini kerana dapat meluangkan masa bersama-sama dengan ibu bapa mereka. Enjoice!


Azwan Ali Buat Laporan Polis Setelah Diugut Sunat Oleh Peminat

Jika sebelum ini Azwan Ali pernah membuat laporan kerana menyatakan sokongannya kepada Perdana Menteri, baru-baru ini selebriti yang sinonim dengan panggilan diva ini turut membuat laporan polis hanya kerana diugut akan disunatkan oleh individu di laman Instagramnya.

“UGUT “SUNAT” AZWAN ALI & KACAU GANGGU BIADAP #HATERSneraka! #HAMBIKkowwww,” begitulah caption yang turut disertakan bersama dengan video laporan polis tersebut. Semoga Azwan terlindung daripada peminat yang mahu mengkhatankannya itu.

Sebelum ini, Azwan juga ada memuatnaik video bagaimana dia membuang pelekat yang dihadiahkan oleh Aznil Nawawi untuk penjenamaan rendangnya. Tindakannya itu hanyalah kerana ada peminat yang mempertikaikan dirinya yang tidak mampu untuk membeli pelekat sendiri. (rtky/s)


Maria Farida

Mengakui terkejut dengan dakwaan anak tirinya, Maria Farida menjelaskan bahawa dirinya dirinya difitnah oleh anak tiri sendiri yang menuduh dia menghasut suaminya, Datuk Rahman Shakur, agar mengabaikan kebajikan empat anak tiri yang lain.

“Saya tidak faham bagaimana isu ini boleh timbul. Kami berdua memang terkejut dengan kenyataan Nurshazleen yang dibuat secara tiba-tiba ini.Hubungan suami dan anak-anak tiri saya sangat rapat, malah baru sahaja berjumpa beberapa hari lepas”

“Tiada pula timbul soal menghasut bapa mereka untuk tidak mempedulikan kebajikan anak-anak. Biarlah mereka hendak berkata apa sahaja, yang penting saya dan suami tahu keadaan sebenar”

“Saya harap mereka tidak menyesal kerana mengambil tindakan melulu seperti ini,” jelas Maria kepada Kosmo! Online. Sebelum ini, Nurshazleen mendakwa bapa tirinya itu, hanya mahu menjaga dua zuriat kandungnya, Nur Aisyhea Rahman, 10, dan Qalif Ryan, 6, yang merupakan anak hasil perkahwinan Rahman dan ibunya. (rtky/s)


Nas-T, Atita Haris Bakal Nikah Mac Ini, Redha Ketentuan Tuhan

Jika sebelum ini, ada yang mengatakan bahawa Nas-T dan juga Atita Haris menghadiri kursus kahwin bersama, melalui Harian Metro, pelakon lelaki tersebut mengakui bakal mendirikan rumah tangga bersama Atita pada 4 Mac hadapan.

“Saya tahu status Atita sejak hari pertama berkenalan lagi. Bagi saya status bukanlah halangan dalam sesebuah hubungan. Lagipun perkara ini berkaitan dengan jodoh yang sudah ditetapkan Allah SWT. Tidak adil untuk menilai seseorang disebabkan status yang dimiliki”

“Alhamdullillah, segala perancangan dipermudahkan. Syukur kedua-dua keluarga juga merestui hubungan kami. Itulah yang paling penting. Buat masa sekarang, persiapan kahwin sudah siap 70 peratus. Tinggal lagi beberapa perkara kecil untuk diselesaikan”

“Kami bekerja di bawah satu syarikat. Dia adalah model dan duta produk Hijab Wash, manakala saya pula duta produk makanan tambahan bagi membina badan. Memandangkan ketika itu kedua-duanya solo, jadi majikan cuba menyatukan kami dengan mencadangkan supaya saling berkenalan”

“Sejak itu, kami semakin rapat dan membawa hubungan ini ke fasa serius,” jelasnya kepada Harian Metro. Apa pun, semoga segala persiapan pasangan ini akan dipermudahkan dan berjalan lancar. (rtky/s)


Hairul Azreen Idamkan Anak Lelaki, Turut Kena Alahan Mengandung

Baru saja mengumumkan bahawa isteri tercinta sudah pun mengandung empat bulan Disember lalu, Hairul Azreen mengakui dia teringinkan anak lelaki namun dalam masa yang sama redha menerima apa jantina anaknya itu nanti.

“Sebenarnya saya teringin anak lelaki, namun saya juga tidak kisah mengenai jantina anak tersebut nanti,” kata Hairul kepada Kosmo! Online. Malah Hairul juga turut terkena alahan orang mengandung – apabila Hanis kerap muntah-muntah,dia pula kerap berasa penat sejak isterinya itu mengandung anak pertama.

Selain itu, tambah Hairul dia mahu membesarkan anaknya dengan cara yang baik dan bukannya dilimpahi dengan kemewahan. Malah, azam tahun 2016 pelakon ini juga turut disertakan dengan niat untuk membimbing anaknya ke jalan yang benar.

“Tiga tahun berturut-turut iaitu 2013, 2014 dan 2015 saya menyimpan azam setiap awal tahun dan ia tercapai. Untuk tahun 2016 ini saya berazam untuk membimbing anak saya ke syurga. Insya-Allah,” katanya. Semoga segala persiapan pasangan ini akan sentiasa dipermudahkan dan berjalan lancar. (rtky/s)


Rozita Che Wan: Jangan Rasa Dengki Rezeki Anak Saya

Gara-gara salah faham caption yang dimuatnaik di Instagram anak kepada Rozita Che Wan ini dan disertakan dengan gambar barang shopping di Paris, perkara tersebut telah mengundang rasa tidak puas hati segelintir pelayar laman sosial.

Ada di antara komen yang ditinggalkan di laman Instagram anak Che Ta menyatakan bahawa anaknya perlu belajar untuk merendah diri selain tidak bermegah dengan barang dibeli kerana semuanya adalah daripada kedua ibu bapa mereka.

Che Ta sempat meninggalkan dua komen (yang kemudiannya dipadam) menyatakan rasa terkejutnya dengan kenyataan yang keluar selain menasihatkan individu tersebut agat tidak menyimpan rasa dengki.

Selain itu, perbalahan berbentuk agama turut terjadi di di bahagian komen tersebut, membezakan apa itu maksud sebenar riak, ujub dan takabur. Apa pun, perkara sebegini pastinya bukanlah sesuatu yang baru dilalui oleh Che Ta dan juga anaknya itu. (rtky/s)


Gambar Di Sekitar Majlis Resepsi Marsha Milan Ala Bollywood

Setelah selesai majlis pernikahan Marsha Milan bersama suami tercinta, Mohamed Shaiful, majlis resepsi telah diadakan dengan penuh meriah bertemakan Bollywood.

Pada majlis pernikahan lalu, Marsha menerima mas kahwin berjumlah RM1,001 daripada Mohamed Shaiful Nizam manakala jumlah wang hantaran dirahsiakan jumlahnya. Pihak lelaki memberi tujuh dulang hantaran manakala pihak perempuan membalas sembilan dulang hantaran.

Antara rakan selebriti yang turut hadir pada majlis resepsi tersebut ialah Dato’ Siti Nurhaliza, Ozlyn, Dafi AF, Sharnaaz Ahmad dan ramai lagi saudara dan rakan yang turut memeriahkan suasana. Kami kongsikan beberapa keping gambar sepanjang majlis berlangsung. Enjoice! (rtky/s)


Maria Farida Didakwa Abaikan Anak Anak Tiri Selepas Berkahwin

Baru sahaja menjadi ibu kepada anak-anak suami yang dinikahinya pada November lalu, kini sudah kedengaran suara anak tiri Maria Farida yang mengakui kecewa dengan perubahan sikap bapa mereka, Datuk Rahman Shakur dan pelakon tersebut selain mengabaikan adik-beradiknya.

Menurut Nurshazleen Anis yang berusia 28 tahun, semuanya baik-baik belaka tetapi perubahan mula terjadi selepas mereka berkahwin meyebabkan hidup mereka adik beradik menjadi porak poranda dan terbiar.

“Saya terkilan dengan papa yang langsung tidak menjenguk ketika saya dimasukkan ke hospital kerana denggi. Ketika di hospital, saya mula nampak belang Maria dan dari situ, saya mula sedar kami akan ditendang dan perlu mencari hidup sendiri”

“Banyak perkara yang dipertikaikannya dan ia sangat menyakitkan hati. Maria menghancurkan kebahagiaan keluarga kami,” katanya. Selain Wan Nathasha yang berusia 22 tahun, Shazleen masih mempunyai adik-adik remaja: Damia Caldia, 16, Cahaya Nilam, 14, Aishyea Rahman, 10 serta Qalif Ryan, 6.

Lebih mengejutkan, Shazleen turut mengaku bahawa dia sebelum ini dihasut untuk memburukkan ibunya, Karen Rahman melalui laman sosial dan dipaksa membuat kenyataan negatif dalam sebuah program hiburan. Begini pula ceritanya, kalau tengok dalam Melodi sebelum ini, kena kecam habis ibu mereka.

“Saya terkesan sangat kerana dulu, saya pernah memburukkan dan membuangnya tetapi kini mummy (Karen) yang sentiasa mengambil berat. Saya buang mummy dulu kerana terpengaruh dengan cerita hasutan,” katanya.

Lebih baik sekiranya perkara ini dibincangka secara baik oleh mereka sekeluarga dan semoga semuanya dapat diselesaikan dengan cara yang baik. (rtky/s)


Nas-T, Atitah Haris Pergi Kursus Kahwin Bersama?

Sebelum ini, pelakon Nas-T pernah menyatakan bahawa dia selesa berkawan dengan model busana muslimah Atitah Haris dan khabarnya dari sumber kami, mereka dilihat menghadiri kursus kahwin yang bersama-sama.

Jika dilihat kepada beberapa siri gambar yang dikongsikan di Instagram Atitah, mereka juga sering keluar bersama-sama ditemani oleh anak Atitah sendiri. Malah ada peminat yang bagaikana dapat menghidu mengenai hubungan yang terjalin di antara mereka.

Melalui portal Mangga Online sebelum ini, Nas-T juga menjelaskan bahawa dia cukup serasi dengan wanita berkenaan malah tidak menafikan jika ada peminat yang mengatakan mereka bercinta. Macam sudah tidak lama kalau sudah pergi kursus kahwin ini. Jika betul, moga semuanya baik-baik belaka.

“Kalau ada yang mengatakan kami bercinta, terpulanglah… sebab setiap individu punya hak untuk menilai. Saya tidak mahu beri komen tentang cinta. Sebagai manusia, kita sememangnya digalakkan untuk berkawan dengan ramai orang”

“Memanglah teringin untuk mencari pengganti. Tidak ada siapa yang mahu hidup keseorangan. Saya tidak mahu terlalu mencari cinta kerana takut nanti kecewa lagi. Hanya berserah pada rezeki saya di masa akan datang,” katanya dipetik melalui portal tersebut. (rtky/s)


Syarif Sleeq Selamat Timang Cahaya Mata Pertama

Tahniah kami ucapkan kepada Syarif (bekas anggota kumpulan Sleeq) dan juga isteri, kerana telah selamat menyambut kelahiran cahaya mata pertama (bayi perempuan) pada 31 Disember lalu. Perkara tersebut dikongsikan Syarif di laman Instagram.

Bersyukur dengan kurniaan cahaya mata sulung tersebut, Syarif juga turut menulis mengenai betapa dia menghargai pengorbanan isterinya demi melahirkan anak pertama mereka.

Apa pun, semoga keluarga ini akan terus kekal bahagia dan sentiasa dilimpahi rezeki malah pastinya kehadiran cahaya mata baru ini akan lebih memberi sinar kepada Syarif sekeluarga. (rtky/s)


Rita Rudaini Redha Jika Sudah Ditakdirkan Berkahwin Lagi

Sudah menjadi kebiasaan mungkin bagi Rita Rudaini bagi menjawab persoalan berkaitan jodoh namun apa yang lebih menarik, anaknya sendiri pun turut bertanyakan perkara yang sama selain mahukan ayah yang baru.

Perkara tersebut disuarakan sendiri oleh anak sulungnya yang mahukan Rita untuk berkahwin lagi dan juga mahukan adik baru. Pandai anak Rita lembutkan hati ibunya.

“Dia pernah suruh saya cari ayah baru untuk dapat adik baru. Saya terkejut apabila dengar dia cakap begitu. Dalam masa sama saya rasa sebak, saya tidak tahu apa dia rasa sehingga mengeluarkan soalan sedemikian”

“Mungkin dia melihat rakan-rakan di sekolah ada ayah dan ingin merasai kasih sayang seorang ayah seperti orang lain. Saya bukan ibu yang kejam, tidak memikirkan masa depan mereka, tetapi hati saya kini masih belum sedia menerima sesiapa,” jelasnya kepada Sinar Harian Online.

Selain itu, Rita juga memberitahu jika sudah tiba takdirnya untuk berkahwin lagi, dia akan menerima bakal suaminya asalkan lelaki tersebut boleh menyayangi anak-anaknya di samping mampu membimbing mereka sekeluarga. (rtky/s)


Syafiq Yusof, Isteri Selamat Timang Cahaya Mata Pertama

Tahniah kepada pengarah muda dan juga adik kepada Syamsul Yusof iaitu Syafiq Yusof dan juga isteri kerana telah selamat menimang cahaya mata pertama. Perkara tersebut dikongsikan oleh Syafiq sendiri di laman Instagramnya.

“Alhamdulillah. Syukur Ya Allah Ya Robb Ya Rahman. Syukur atas kelahiran anak pertama saya Nuur Jannah #babygirl ayah dan ibu sayang sangat-sangat kamu Jannah!!!” tulis Syafiq penuh syukur di laman sosial tersebut.

Berita gembira itu turut disambut gembira oleh peminatnya yang turut sama mendoakan kebahagiaan dan juga rezeki keluarga ini melimpah ruah. Apa pun, semoga pasangan ini dipermudahkan dalams segala urusan. (rtky/s)


Marsha Milan Sah Bergelar Isteri Kepada Mohamed Shaiful

Tahniah kami ucapkan kepada Marsha Milan Londoh kerana telah selamat diijabkabul bersama pilihan hatinya Mohamed Shaiful Nizam Mohamed Ismail dengan sekali lafaz di kediaman pengantin lelaki di Green Lane, Pulau Pinang.

Menurut mStar Online, Marsha menerima mas kahwin berjumlah RM1,001 daripada Mohamed Shaiful Nizam manakala jumlah wang hantaran dirahsiakan jumlahnya. Pihak lelaki memberi tujuh dulang hantaran manakala pihak perempuan membalas sembilan dulang hantaran.

Upacara pernikahan diadakan secara sederhana dan dihadiri oleh ahli keluarga terdekat kedua belah pihak dan juga rakan rakan kepada pasangan tersebut.

Marsha sebelum ini telah mengakui bahawa dirinya sudah memeluk Islam beberapa minggu lepas. Marsha menjelaskan dia telah bertunang dengan bakal suaminya itu pada 14 Disember lalu di Sabah dalam satu majlis sederhana.

Semoga ikatan pernikahan ini nanti membawa bahagia hingga ke akhir hayat. Kami kongsikan beberapa keping di sekitar majlis pernikahan pasangan ini. (rtky/s)


Fazura Tidak Mahu Layan Perkara Remeh, Anggap Isu KimK Sudah Selesai

Tidak mahu terus dihurung kisah mengenai isu KimK, Fazura menjelaska bahawa terdapat banyak lagi perkara penting di dalam hidupnya yang perlu diberi keutamaan berbanding isu remeh tersebut.

“Hidup saya terlalu sibuk dengan pelbagai komitmen kerja tahun ini jadi saya tiada masa hendak memikirkan hal remeh-temeh begitu. Saya anggap hal itu sudah selesai dan tidak ada apa hendak diceritakan lagi”

“Saya tidak ambil tahu dan malas hendak komen untuk kes itu. Saya malas hendak fikirkan hal itu lagi. Biasalah masing-masing ada pendapat tersendiri dalam hal itu. Itu laman sosial dan sesiapa pun berhak untuk bercakap dan menyuarakan pandangan”

“Sesiapa pun boleh bercakap apa saja. Namun, saya tahu apa yang saya buat dan fikirkan. Niat saya hanya Allah saja yang tahu dalam kes itu,” jelasnya kepada Harian Metro. Semoga apa yang diimpikan Fazura bakal dicapai pada tahun baru 2016. (rtky/s)


Hanez Suraya Kongsikan Gambar Anak Pertama

Pada 29 Disember 2015 lalu, hadirnya seorang lagi penyeri keluarga apabila Hanez Suraya selamat melahirkan seorang bayi perempuan yang juga anak sulungnya bersama Romie di Prince Court Medical Centre.

Sebelum ini, melalui mStar Online, Hanez sendiri pernah menyatakan bahawa dia akan lebih memberi tumpuan kepada keluarga sebelum memikirkan mengenai kerjayanya selepas bersalin.

Apa pun, semoga perjalanan keluarga ini akan terus dipermudahkan dan sentiasa dilimpahkan rezeki. Kami kongsikan beberapa keping gambar wajah cahaya mata pertama pasangan ini. (rtky/s)


Hanis Zalikha, Hairul Azreen Sudah Mula Persiapan Sambut Kelahiran Sulung

Peka dengan keadaan isterinya yang kini sudah empat bulan mengandung, pelakon Hairul Azreen kini sudah mula belajar memasak jelas Hanis Zalikha mengenai perubahan suaminya itu.

“Hairul insan paling bahagia dan teruja bila tahu tentang berita ini, dia sudah menunjukkan ciri-ciri seorang bapa. Saya lihat dia sekarang belajar pelbagaikan menu dalam masakannya sebab mahu jaga pemakanan saya dan anak dalam kandungan”

“Dia juga sudah mula membayangkan sekolah mana anak ini bakal belajar dan mereka bermain badminton bersama-sama,” jelasnya kepada mStar Online. Tambah Hanis buat ketika ini mereka juga sudah menyediakan satu bilik khas untuk bakal cahaya mata pertama mereka nanti.

Hanis dijangka bakal bersalin pada tarikh ulang tahun perkahwinan mereka sekitar Jun tahun depan. Semoga segala persiapan pasangan ini dipermudahkan dan pastinya peminat mereka tidak sabar menantikan cahaya mata mereka nanti. (rtky/s)


Ezany Nizariff Dakwa Isteri Reka Cerita, Mohon Bukti Tidak Beri Nafkah

Menafikan dakwaan mengenai pendedahan isterinya, Lizda Nuryanti Abidin baru baru ini, Ezany Neizariff menyatakan dalam masa yang sama dia turut berasa malu dengan wanita yang baru dikenalinya yang dikenali sebagai Datin Paduka K.

“Jujurnya saya malu dengan dia (Datin Paduka K) kerana dia juga terkena tempias gara-gara masalah saya dan Lizda. Sedangkan kami baru kenal rapat,” jelasnya kepada mStar Online mengenai pendedahan isterinya itu.

Menurut Ezany, tindakan isterinya membuat dakwaan tersebut adalah kerana lelaki yang rapat dengan isterinya itu telah berkahwin dengan orang lain malah turut menyifatkan tindakan Lizda adalah lucu dan tidak bijak.

“Setelah lama dia menghilang, tidak hadir ke mahkamah untuk kes perbicaraan cerai nusyuz, hak penjagaan kekal anak dan hak penjagaan anak sementara, tiba-tiba dia muncul dengan kenyataan media yang kurang bijak”

“Saya tahu dia kecewa apabila lelaki harapan yang kononnya mahu bernikah dengannya meninggalkan dia dan berkahwin dengan orang lain membuatkan dia berani keluarkan kenyataan kepada media memburukkan saya pula”

“Apabila menuduh saya tidak beri nafkah dan majlis kahwin ditanggung oleh dia sepenuhnya, saya tak nampak di mana logiknya itu kerana ketika kami berkahwin, dia tiada duit. Kalau saya tak beri nafkah, macam mana dia boleh hidup senang?”

“Takkan setiap kali nak bagi nafkah, saya perlu membuat penyata gaji? Bagi saya, senang sahaja, buktikan apa yang dia katakan itu betul. Kerana saya juga ada bukti mengenai kecurangannya itu,” katanya. Apa pun, semoga apa yang terjadi di antara pasangan ini bakal diselesaikan dengan cara baik dan aman. (rtky/s)


Chef Riz Tahu Tanggungjawab Sebagai Suami, Prihatin Sikap Isteri

Boleh tahan hebat juga dugaan pasangan ini. Chef Riz melalui mStar Online menafikan rumah tangganya bergolak baru-baru ini hanya kerana isterinya sering memuat naik gambar di Instagram dengan caption yang sedih.

BACA: Shikin Maembong Sah Hamil 2 Minggu, Chef Riz Bakal Bergelar Bapa

“Tidak ada apa yang serius berlaku antara saya dan isteri. Cuma sejak akhir-akhir ini saya sibuk menguruskan restoran dan beberapa perniagaan lain membuatkan masa saya bersama isteri dan anak sangat terhad”

“Biasalah orang perempuan merajuk. Tambahan pula Shikin seorang yang berjiwa lembut, jadi dia mudah terasa. Saya malas nak layan apa yang orang luar fikir tentang kami. Tiada faedah pun. Biasalah suami-isteri, mesti sedikit sebanyak akan ada konflik-konflik kecil,” jelasnya kepada portal berita tersebut.

Tambah Riz, perkahwinan kali ini bersama Shikin Maembong yang juga merupakan perkahwinan kedua, dia tidak mahu masalah sedemikian mengganggu keharmonian rumah tangga mereka malah bersyukur dengan kehadiran isteri dan juga anaknya, Putri Arianna Natasya yang baru berusia tujuh bulan.

“Selalunya saya buat dia merajuk, jadi kenalah pujuk ambil hatinya semulakan? Dia seorang isteri dan ibu yang sangat baik dan berjiwa lembut. Tak mungkin saya akan abaikannya begitu sahaja”

“Apatah lagi perkahwinan kami masih baru dan kami sedang belajar mengenai diri masing-masing. Yang penting dalam perkahwinan, kita perlu bertolak ansur,” kata Riz menutup bicara. Kadang-kadang orang luar pula macam tahu belaka masalah rumah tangga orang lain, bukan? (rtky/s)


Hanez Suraya, Romie Selamat Timang Cahaya Mata

Tahniah kepada pelakon Hanez Suraya kerana telah selamat melahirkan bayi perempuan secara normal seberat 3.5 kilogram, jam 9.48 malam tadi di hospital di sini. Perkhabaran tersebut mendapat ucapan tahniah dan juga diiringi doa daripada peminatnya di Instagram.

“Alhamdulillah, saya bersyukur proses bersalin dipermudahkan. Saya selamat bersalin secara normal. Terima kasih kepada suami yang sentiasa berada di sisi sepanjang saya dalam bilik bersalin”

“Saya tak tahu lagi berapa lama akan berada hospital. Apabila keluar hospital, saya akan berpantang di rumah kami di Shah Alam, ” jelas Hanez kepada Harian Metro.

Menurut Hanez, dia menangis sejurus melihat cahaya mata pertamanya itu dan sangat bersyukur di atas sokongan yang telah dilaluinnya selama ini. Selain itu, nama anak sulungnya itu akan diberikan selepas tujuh hari kelahiran. (rtky/s)


Marsha Milan Akui Sudah Peluk Islam, Nikah Khamis Ini

Menjawab segala persoalan mengenai sama ada dirinya sudah memeluk Islam atau belum, Marsha Milan menjelaskan dia sudah memeluk agama Islam beberapa minggu lalu selain bakal bernikah dengan Mohamed Shaiful Nizam Mohamed Ismail, seorang ahli perniagaan pada Khamis ini.

“Ya saya sudah memeluk agama Islam. Segalanya berjalan lancar seperti apa yang dirancang. Apa yang saya harapkan penghijrahan saya ini tidak disensasikan kerana ia terlalu peribadi buat saya”

“Apa yang saya mohon di sini jangan dihebohkan perkara ini kerana semuanya sudah selesai demi menghormati kedua belah pihak. Saya memilih untuk lebih berdiam diri dari berbicara tentang perancangan perkahwinan saya kepada pihak media kerana ada banyak hal yang kami perlu uruskan sebelum ini”

“Setelah mencapai kata sepakat diantara keluarga dan beberapa perkara sudah disahkan barulah kami bersedia memberi jawapan yang pasti kepada umum. Saya sangat gembira sekali dengan penyatuan ini. Apa yang saya harapkan, majlis yang bakal berlangsung nanti berjalan lancar dan menjadi kenangan terindah buat saya dan keluarga kami,” jelasnya.

Marsha menjelaskan dia telah bertunang dengan bakal suaminya itu pada 14 Disember lalu di Sabah dalam satu majlis sederhana dan bakal mengadakan majlis pernikahan pada Khamis ini di Pulau Pinang iaitu lokasi tempat tinggal keluarga pihak lelaki. (rtky/s)


Ibu Shaheizy Sam Nafi Anak Lelakinya Bakal Kahwin

Kisah Shaheizy Sam membuat persiapan untuk berkahwin tidak pernah lekang walau dinafikan oleh pelakon tersebut. Bagaimanapun baru-baru ini melalui Utusan Malaysia, ibu Sam iaitu Khaty Fauziah turut menyatakan perkara yang sama.

“Sebab itulah saya suruh Sam kahwin cepat-cepat. Bukan sekali dua kisah ini dibangkitkan, tetapi sudah banyak kali sebenarnya. Kisah Sam sedang buat persiapan perkahwinan juga memang tidak benar”

“Dia sedang sibuk dengan kerjaya kini. Bila dia ada masa buat persiapan pula? Jangan risau, jika benar ada perkara baik, saya janji tidak akan menyorokkan perkara ini dari pengetahuan sesiapa,” jelas ibu kepada pelakon lelaki tersebut.

Sementara itu, Syatilla Melvin yang dikatakan menjalin cinta dengan Sam juga tidak mengetahui bahawa Sam sudah membuat persiapan perkahwinan selain dia sendiri juga kini sedang sibuk membintangi drama. (rtky/s)


Linda Hashim Selamat Lahirkan Anak Kedua

Tahniah kami ucapkan kepada pelakon beego dan juga Linda Hashim yang selamat melahirkan cahaya mata perempuan, pukul 7.15 pagi tadi di tadi di Pusat Perubatan, KPJ Tawakkal, juga merupakan anak kedua buat pasangan yang sudah mendirikan rumah tangga sejak Jun 2013.

“Kali ini baru rasa sakit betul melahirkan anak. Kelahiran anak pertama dulu saya pakai epidural yang memudahkan proses beranak. Kali ini tak, sebaliknya hanya menggunakan ubat tahan sakit biasa. Alhamdulilah proses kelahiran kali ini lancar,” jelas Linda.

Linda dan Beego sebelum ini dikurniakan anak perempuan bernama Jelita Clarissa. Semoga dengan kehadiran seorang lagi penyeri di dalam kehidupan mereka ini bakal memberikan lebih sinar bahagia dan harmoni. (rtky/s)


Marion Caunter Perjelas Kenapa Masih Sambut Hari Krismas

Tidak mahu peminat dan juga orang ramai terus mempertikaikan tindakannya yang masih lagi menyambut hari Krismas, pengacara televisyen, Marion Counter mempunyai sebab tersendiri mengapa dia masih lagi meraikan perayaan tersebut.

Melalui perkongsiannya di laman Instagram, Marion menyedari ramai di antara orang di luar sana yang memperkatakan mengapa dia masih lagi menyambut Krismas sedangkan dia sudah memeluk Islam.

Menurut Marion, dia sudah dibesarkan oleh keluarganya selama 29 tahun sebagai seorang penganut Katholik dan perkara tersebut adalah bagi menghormati keluarganya. Malah pengacara yang juga berdarah kacukan Cina ini juga turut sama meraikan sambutan tahun baru Cina.

Apa yang disampaikan oleh Marion tidak jauh bezanya daripada apa yang telah dijelaskan oleh Stacy AF dan juga Maya Karin. Hanya mereka yang berada di dalam situasi yang sama akan mengerti tentang apa yang mereka lakukan. (rtky/s)


Tidak Tahan Jadi Mangsa Fitnah, Ister Ezany Nizariff Dedah Kisah Sebenar

Jika sebelum ini Ezany Nizariff menceritakan pahit getir perjuangannya menyelamatkan rumah tangga malah turut mendakwa bahawa isterinya itu curang, kini isteri pelakon tersebut, Lizda Nuryanti Abidin mendedahkan perkara dan perangai sebenar Ezany melalui mStar Online.

Menurut isteri Ezany, semuanya sudah bermula pada malam pertama selepas majlis bersanding apabila dia terbaca mesej yang kurang enak untuk didedahkan kepada umum namun tidak terlalu ambil pusing terhadap perkara tersebut.

“Masa nak kahwin dia tak ada duit. Tapi dia gunakan dulu duit saya RM30,000. Dia hanya bayar mas kahwin. Dia kata nak bayar balik tapi sampai sekarang tak bayar. Anak-anak pun tidak dipedulikannya. Semua hal anak-anak saya yang uruskan. Yang lain, semua duit saya. Fikirkanlah sendiri,” jelas isterinya itu.

Malah melalui perniagaan belacan juga, Lizda mendakwa Ezany sudah mula menunjukkan rasa tidak jujur apabila tidak menunaikan janji sebagaimana persetujuan yang telah ditetapkan sebelum memulakan perniagaan.

“Bisnes tu saya yang uruskan dari A sampai Z sampailah uli belacan, beli udang di Kuala Selangor pun saya buat. Kita ingat nak hidup sempurna membantu suami tapi suami hanya “jual” muka saja. Sebelum buka syarikat, dia setuju untuk kongsi keuntungan 50-50 dengan saya”

“Tapi bila dah buka syarikat, dia hanya bagi saya 7 peratus saja keuntungan. 93 peratus lagi milik dia. Masa tu kami dah mula bertengkar sebab dia dah mula tak jujur tetapi saya masih bertahan. Gaji saya yang dijanjikannya RM3,000 sebulan, satu sen pun tak dapat,” dedah Lizda lagi.

Mengakui hanya merasa bahagia pada tahun pertama perkahwinan, Lizda juga beranggapan bahawa kemungkinan Ezany membuat laporan polis bagi memudahkan kerja Ezany untuk mendakwa dirinya nusyuz (derhaka) di mahkamah. Tambah Liza, cerita mengenai dirinya curang dan lari ikut lelaki lain hanyalah rekaan semata-mata.

“Saya minta satu saja. Kalau sudah tidak sukakan saya lagi, ceraikanlah saya dengan baik dan hentikanlah menjaja cerita buruk isteri sendiri”

“Selama ini saya berdiam kerana saya tak tahu saluran mana untuk mempertahankan diri tetapi hari ini saya dah ada kekuatan untuk berdepan situasi ini. Saya harap dan doakan mereka bahagia tetapi lepaskanlah saya dengan baik,” kata Lizda menutup bicara. (rtky/s)


Adira AF Berterus Terang, Tidak Mahu Menipu Orang Ramai Tentang Perkahwinan

Baru sahaja bergelar isteri kedua kepada seorang ahli perniagaan beberapa minggu lalu, penyanyi Adira menjelaskan bahawa dia kini menjadi lebih bersabar dan bertolak ansur malah dalam masa yang sama mengajarnya erti mengalah dan kuat untuk meneruskan rumah tangga.

“Mungkin dengan kontroversi ini, reputasi saya akan tergugat sedikit tapi mungkin ia hanya berlaku sekejap saja.
“Apa yang penting, niat saya tidak mahu menipu dan tidak mahu menyembunyikan perkara ini terlalu lama”

“Bagi saya berterus-terang adalah jalan terbaik,” jelasnya kepada Harian Metro dan menyatakan bahawa hubungannya bersama isteri pertama suaminya itu tidak menghadapi sebarang masalah dan baik-baik sahaja.

Semoga bahagia yang dikecapi Adira akan kekal sehingga ke akhir hayat. Dugaan dan tohmahan yang mendatang pastinya membuatkan Adira lebih kuat untuk menghadapi situasi ketika ini. (rkty/s)


Harith Iskander Perjelas Erti Sebenar 2 Kerja Untuk Ahmad Maslan

Pelbagai reaksi timbul apabila Timbalan Menteri Kewangan, Datuk Ahmad Maslan mengeluarkan kenyataan tentang 2 kerja yang kini menjadi kebiasaan kepada rakyat demi menampung perbelanjaan harian yang semakin meningkat.

Namun kenyataan terbarunya itu menjelaskan bahawa dia sendiri melakukan 3 kerja, bagi memberitahu kononnya dia juga turut bersusah payah bekerja lebih selain menjelaskan bahawa orang kampung pun sudah biasa melakukan perkara yang sama.

Dalam kenyataan Harith Iskander di Facebook, pelawak tersebut menjelaskan bahawa dia sendiri melakukan enam perkara berbeza namun ia tidak dikira sebagai enam pekerjaan.

“Di dalam konteks pekerja kerajaan, anda boleh kata saya pegang enam pekerjaan berbeza. Kerja adalah sesuatu yang kita lakukan setiap hari, sepanjang hari. Jadi, untuk seseorang itu mempunyai dua pekerjaan, maksudnya dia perlu bekerja minimum 2 kali dalam 8 jam sehari – iaitu 16 jam waktu bekerja setiap hari,” jelas Harith.

Rata-rata komen yang ditinggalkan di Facebook Harith menyokong apa yang dinyatakan itu. Kenyataan yang dikeluarkan oleh Ahmad Maslan itu menimbulkan pelbagai reaksi di laman sosial media.

Malah sebuah akhbar tempatan sebelum ini pernah menasihatkan agar dia berfikir terlebih dahulu sebelum mengeluarkan sebarang kenyataan. Jadi apa kata anda? Berapa kerja anda telah buat sehingga ke hari ini? (rtky/s)


Gambar Percutian Sekeluarga Che Ta Di London

Tahun ini sahaja, kalendar travel Che Ta pernah dengan tempat-tempat menarik dalam dan luar negara malah ketika ini, pelakon ini dan juga keluarganya sedang bercuti bersama-sama di kota London.

Lengkap dengan gambar yang menarik dan professional (untung photographer berjalan saja kerja), percutian kali ini turut sama diiringi dengan dua orang anak lelakinya dan juga Aaisyah Dhia Rana.

Seingat kami, pada Oktober lalu, Che Ta dan juga suami baru saja berkunjung ke kota London bersama Aaisyah yang disifatkan sebagai hadiah kepada anaknya itu yang telah pun menyambut hari lahir pertama pada 1 November lalu. Silap-silap Che Ta sudah beli rumah di sana agaknya.

Semoga perjalanan Che Ta dan keluarga di sana selamat belaka. Kami kongsikan kepada anda beberapa keping gambar sepanjang mereka berada di sana. Enjoice! (rtky/s)


Aiman Hakim Pertahan Privasi, Enggan Kongsi Punca Perpisahan

Setelah menjalin cinta bertahun lamanya bersama Fathia Latiff, pelakon Aiman Hakim menyifatkan apa yang terjadi di antara dia dan bekas kekasihnya itu lebih baik disimpan sendiri.

“Maaflah… Tiada yang perlu diperkatakan lagi. Saya tidak mahu membuka cerita (kisah putus cinta dengan Fathia) buat masa sekarang. Sudah tidak ada lagi yang boleh dikatakan. Privasi itu tetap milik saya sepenuhnya”

“Bukan saya mahu bersikap defensif tentang perkara ini tetapi saya lebih memandang ke depan khususnya kesan-kesan daripada kontroversi yang membabitkan seseorang artis itu. Saya akui yang sebenarnya kontroversi itu ada baiknya untuk seorang artis lebih dikenali”

“Tak kiralah sama ada kontroversi itu yang baik atau buruk. Tapi nampak gayanya orang kita lebih mengingati perkara yang buruk daripada sebaliknya. Selepas berfikir panjang tentang perkara itu, saya fikir lebih baik kalau saya ‘simpan’ perkara-perkara yang boleh saya simpan,” jelasnya kepada Utusan Online.

Sekitar awal tahun ini, Aiman dan Fathia pernah berpisah seketika namun cinta mereka kembali bertaut. Bagaimanapun, baru-baru ini Fathia sendiri menyatakan bahawa hubungan mereka yang terjalin itu terpaksa ditamatkan kerana tiada lagi persefahaman. (rtky/s)


Rossa Tidak Mahu Terburu Buru Buat Keputusan Kahwin

Sudah pun berpisah dengan bekas suaminya pada tahun 2009, sehingga kini Datuk Rossa masih belum dilihat berjumpa pengganti malah dalam masa yang sama mengakui tidak tahu bilakah dirinya mahu berkahwin lagi.

Biarpun banyak gosip timbul dengan beberapa lelaki namun belum ada pengesahan bilakah mahu bergelar isteri semula.

“Saya sendiri ngak tahu bilakah mahu berkahwin lagi. Sebenarnya, lebih mudah membuat persembahan konsert berbanding memilih calon sesuai untuk berkahwin. Dalam hal ini, saya tidak mahu terburu-buru buat keputusan. Urusan jodoh saya serah pada takdir menentukannya”

“Saya harap, jodoh itu hadir pada waktu yang tepat dengan calon yang juga tepat,” kata Rossa menjelaskan situasinya ketika ini. Baguslah, tidak payah pening-pening fikir, sampai waktu, akan bertemu juga. (rtky/s)


Farid Kamil Syukur Dapat Lihat Anak Membesar Di Depan Mata

Mengakui kehadiran cahaya mata keduanya, Nur Aurora memberikan pengalaman yang berbeza kepadanya sebagai seorang bapa. Malah Farid Kamil sendiri menyatakan bahawa dia sedikit kekok ketika mengendalikan Aurora.

“Kehadiran Aurora memberi satu dimensi yang berlainan kepada saya. Jika sebelum ini saya biasa menjaga dan mengasuh anak lelaki saya iaitu Muhammad, kini saya juga harus menjaga anak perempuan pula. Ianya satu pengalaman baru bagi saya”

“Terus terang saya katakan, sebagai seorang bapa yang baru sahaja menerima kelahiran bayi perempuan, saya kekok mengendalikan Aurora. Ini kerana Aurora masih kecil dan dia sangat fragile. Isteri saya, Diana Danielle banyak menjaga Aurora,” jelas Farid kepada portal Astro Gempak.

Selain itu, pelakon ini turut menjelaskan bahawa Aurora membesar dengan sangat pantas selain mengakui kehadiran laman sosial seperti Instagram banyak membantu mendokumentasikan setiap aktiviti dan perkembangan anaknya itu.

“Aurora membesar dengan sangat pantas. Walaupun baru berusia sebulan, Aurora sudah tidak muat untuk memakai baju bayi berusia tiga bulan. Alhamdulillah, perkembangan itu sangat positif dan saya gembira melihat anak-anak saya membesar di depan mata”

“Saya berpendapat yang akaun Instagram menjadi satu aplikasi yang mudah untuk mendokumentasikan setiap aktiviti dan perkembangan seseorang. Untuk Aurora, saya jadikan Instagram sebagai album bergambar untuk dilihatnya kelak, sama seperti Muhammad,” ujarnya. (rtky/s)


Zul Ariffin: Ramai Sokong Hubungan Saya Dan Zahirah MacWilson

Tahun 2015 merupakan tahun di mana nama pelakon Zul Ariffin semakin meningkat naik selain turut dihurung kontroversi tanpa henti lebih-lebih lagi apabila melibatkan isu berkaitan percintaan selepas hubungannya bersama Gayatri Su-Lin Pillai tamat.

Malah ada juga segelintir individu yang menyifatkan bahawa Zul adalah seorang kaki perempuan gara-gara dilihat mesra bersama Ayda Jebat namun dalam masa yang sama memiliki kekasih iaitu Gayatri (ketika itu) dan paling terbaru, bersama Zahirah MacWilson.

“Bila saya keluar dengan Zahirah banyak cerita kata saya playboy. Seolah-olah saya ini lelaki yang teruk. Ramai yang cakap dekat dia ‘kau jangan keluar dengan Zul bahaya’. Tetapi, alhamdulillah, ramai juga yang menyokong hubungan kami”

“Pada saya senang, kalau benar saya playboy, sila tunjukkan bukti saya keluar dengan perempuan lain,” katanya kepada Kosmo! Online. (rtky/s)


Aziz Desa Meninggal Dunia

Takziah kami ucapkan kepada keluarga Aziz Desa, 50, kerana telah kehilangan ahli keluarga yang tercinta. Perkara tersebut telah disampaikan melalui akaun Twitter Harian Metro (Utara).

Arwah yang juga merupakan bekas wartawan Berita Harian dan juga pengacara TV3, meninggal dunia 10.50 pagi ini akibat masalah buah pinggang kronik & kencing manis.

Maklumat terkini berkenaan urusan pengkebumian akan diberitahu dari masa ke semasa.


Maria Farida: Sepatutnya Orang Melayu Lebih Beradab Ketika Bercakap

Kisah mengenai perkahwinan Maria Farida bersama ahli perniagaan 26 November lalu merupakan sesuatu yang baik buat pelakon yang sudah menjanda lebih 10 tahun ini, bagaimanapun perkara tersebut mendapat cercaan dan hinaan kerana Maria berkahwin dengan bekas suami kepada kawan baiknya sendiri.

“Saya sedih sebab rata-rata orang Melayu yang komen. Sepatutnya orang Melayu kita lebih beradab ketika bercakap. Tidak tahu perkara sebenar yang terjadi tetapi main teka dan tulis. Hakikatnya, sudah jodoh saya dengan dia nak buat macam mana”

“Kenapa mahu pertikaikan lagi. Kami hanya menjemput seramai 50 orang yang terdiri daripada famili dan kawan-kawan terdekat (ketika majlis pernikahan). Lagipun ini perkahwinan kedua saya. Jadi, untuk apa ia dibuat secara besar-besaran,” jelas Maria kepada Kosmo! Online.


Tonton Dilwale, Janna Nick Persenda Insiden MH370

Berjenaka mengenai nahas MH370 yang melibatkan 239 nyawa adalah sesuatu yang sangat tidak kena pada tempat dan situasinya dan niat pelakon baru Janna Nick bergurau mengenai perkara berkenaan, mendapat kritikan di Twitter.

UPDATE-1: Janna Nick telah pun memadam tweet berkenaan selain turut memohon maaf terhadap kesilapannya itu.

Melalui sedutan pendek dalam filem Dilwale yang menampilkan pelakon utama menari di atas pesawat, caption ringkas – MH370 ditemui… – sudah cukup untuk menimbulkan teguran dan juga kritikan dan ada juga yang menyokong pelakon baru ini dengan niat berjenaka.

Apa pun, jelas sekali apa yang disampaikan oleh Janna adalah menyentuh sensitivit keluarga mangsa tragedi yang terlibat. Tahniah Janna, anda berjaya menambah seri penghujung tahun bagi memeriahkan industri seni tanah air dengan kontroversi. (rtky/s)


Di Sekitar Majlis Resepsi Nabila Huda Dan Suami

Tahniah kepada Nabila Huda dan juga Izwan yang sudah sah bergelar suami isteri semalam. Pada hari ini telah berlangsung majlis persandingan pihak lelaki yang diadakan di Shah Alam dan dihadiri oleh rakan-rakan mereka.

Pada majlis pernikahan semalam (25 Disember), pihak pengantin perempuan telah menerima mas kahwin berjumlah RM 300 manakala jumlah wang hantaran dirahsiakan selain 5 dulang hantaran berbalas 7 daripada pihak lelaki.

Apa yang menarik, menurut mStar Online, Nabila mengambil masa enam bulan untuk memikat Izwan kerana jatuh hati terhadap sikapnya yang berbeza dengan lelaki lain serta bersederhana.

Semoga mahligai yang dibina pasangan ini akan terus kekal bahagia dan dilimpahkan rezeki melimpah ruah. Kami kongsikan bersama anda gambar sepanjang majlis berlangsung. Enjoice! (rtky/s)


Fouziah Gous Belum Rancang Untuk Kembali Berlakon

Mewujudkan akaun Instagram khas untuk anak-anak mereka bukan lagi perkara baru di kalangan selebriti di Malaysia malah Fouziah Gous yang baru saja menimang cahaya mata baru-baru ini turut membuka akaun baru laman sosial tersebut – dengan bertujuan untuk berkongsi pelbagai tips dan juga perkembangan anaknya.

“Tujuan akaun Instagram ini diwujudkan adalah untuk berkongsi tips kehamilan. Namun disebabkan sibuk dengan kerja, akaun ini tidak dikemas kini. Jadi saya aktifkan semula selepas selamat bersalin”

“Selain berkongsi perkembangan Zeeshan, akaun ini menjadi medium saya menzahirkan ucapan terima kasih kepada mereka yang beri hadiah. Kalau buat di akaun peribadi nanti berserabut pula sebab bercampur dengan perkara lain,” jelas pelakon ini kepada Harian Metro.

Sementara itu, Fouziah menjelaskan ketika ini dia belum mempunyai perancangan untuk kembali berlakon. Apa yang lebih penting, bayi selamat dan Fouziah juga dapat berkongsi rasa gembira dengan orang lain. (rtky/s)


Ramli MS Amalkan Kejujuran Dalam Kehidupan Berumah Tangga

Bukan selalu Dato’ Ramli MS berkongsi tips cinta dan juga rumahtangga dan baru-baru ini melalui portal Astro Gempak, penerbit, pengarah muzik dan juga suami kepada penyanyi Alyah ini berkongsi rahsia dalam mejaga sesebuah hubungan.

“Dalam apa sahaja hubungan, sama ada hubungan dengan kawan, suami isteri, adik beradik dan sebagainya, harus jujur kepada diri sendiri. Perkara yang paling terbaik adalah untuk percaya dan ikhlas dengan diri sendiri”

“Bila kita jujur dengan diri sendiri, kita juga akan turut bersikap jujur dengan orang lain. Saya percaya yang apabila kita jujur, perkara tersebut yang melindungi diri kita. Bila ditimpa sesuatu perkara, perkara itu juga yang bakal menolong kita untuk melalui masalah”

“Semuanya adalah kerana kejujuran. Bukan usia yang menjadi sebuah faktor yang susah dalam hal ini. Yang muda itu lebih bertuah kerana yang berusia ini akan lebih cool,” jelasnya.

Tambah beliau lagi, tanggungjawab orang berusia juga lebih baik dan banyak kerana mereka pernah melalui pelbagai perkara terlebih dahulu berbanding orang muda. Ingatlah pesanan ini wahai orang bercinta agar hubungan kekal bahagia dan harmoni. (rtky/s)


Di Sekitar Majlis Akikah Anak Kedua Wawa Zainal, Aeril Zafril

Baru saja melangsungkan majlis akikah buat anak kedua mereka iaitu Hayla Maghfiratul Adzkiyaa, Aeril Zafril dan Wawa Zainal masing-masing berkongsika kegembiraan mereka di Instagram dan paling menyentuh perasaan adalah nukilan ikhlas dari Aeril sebagai seorang ayah kepada anaknya itu.

“Ya bunaya (duhai anak), barangkali masa dan kasih ayah ini sedikit buatmu berbanding ibu, tapi percayalah tiap detik nafasmu ada dalam nafasku, dan itu kau akan rindu suatu hari nanti,” tulis Aeril di Instagram.

Majlis tersebut diadakan sederhana namun cukup meriah dan rata-rata peminat turut berkongsikan rasa gembira dan mendoakan kebahagiaan buat pasangan ini. Kami kongsikan bersama anda beberapa keping gambar sepanjang majlis berlangsung. Enjoice! (rtky/s)


Maya Karin Tenang Jawab Teguran Peminat

Jika sebelum ini Stacy AF menjadi mangsa tohmahan kerana didakwa menyambut hari Krismas, kini Maya Karin turut terkena tempias yang sama apabila gambar beserta ucapan sambutan perayaan itu dimuatnaik di Instagram membuatkan segelintir peminat menegur tindakannya itu.

Sementara itu, Maya menjelaskan dalam caption gambarnya itu, dia sudah tidak berjumpa dengan keluarganya di Jerman hampir 15 tahun selain mahu meluangkan masa yang ada bersama keluarganya sendiri.

Antara perkara yang ditegur oleh peminat adalah tindakan Maya mengucapkan selamat hari lahir kepada mereka yang menyambutnya. Jawab Maya, dia sekadar menyatakan rasa gembira apabila keluarga datang menyambut perayaan itu bersama-sama.

Penjelasan daripada Maya mendapat reaksi berbaur daripada peminatnya. Apa pun, semoga Maya sentiasa selamat di sana dan selamat pulang nanti. (rtky/s)


Stacy AF Tahu Apa Yang Dilakukan, Mohon Hormati Semua Agama

Baru-baru ini, Instagram penyanyi Stacy AF atau nama Islamnya Ummu Shaikhah Stacy Anam telah diserang bertubi-tubi di bahagian komen mengenai isu meraikan perayaan Krismas. Melalui The Borneo Post, Stacy menjelaskan perkara sebenar.

“Saya muat naik video itu kerana mahu berkongsi nyanyian lagu-lagu Krismas dengan peminat beragama Kristian. Kumpulan penyanyi itu datang ke rumah kami kerana ibu bapa saya masih Kristian”

“Saya sedar apa yang saya buat dan ia tidak sepatutnya dijadikan isu. Kita sepatutnya menghormati semua agama. Oleh kerana ibu bapa saya adalah Kristian, tidak ada masalah untuk kumpulan penyanyi itu datang ke rumah kami. Ia adalah sebahagian daripada Krismas”

“Sudah menjadi tradisi keluarga kami untuk berkumpul ketika Krismas kerana ketika itulah semua orang bercuti dan kami boleh berjumpa dan berkongsi cerita di rumah kami,” katanya kepada portal berita tersebut.

Apa-apa pun, semoga Stacy tabah menghadapi dugaan dan juga cabaran sebegini. Hanya segelintir yang tidak memahami perkara sebegini dan ia pastinya boleh dielakkan dengan pemahaman yang betul dan tidak melulu melempar tohmahan. (rtky/s)


Amy Search Mahu Suami Bimbing Nabila Huda, Doakan Yang Terbaik

Merestui pilihan Nabila Huda untuk perkahwinan kedua anak sulungnya itu, selaku bapa, Amy Search berharap agar menantunya, Mohd Izwan Johar dapat membimbing anaknya ke arah kebaikan.

“Saya berharap dia (Izwan) dapat menjaga Abil dengan baik seperti mana saya menjaganya. Semoga Izwan dapat membimbing Abil menjadi seorang isteri yang baik. Diharap Abil dapat menjalani fasa kehidupan sebagai isteri dengan sempurna dan menghadapi dugaan berkahwin dengan penuh sabar”

“Sebagai bapa, saya mendoakan yang terbaik buat mereka berdua. Dengan tangan terbuka, saya menyambut baik kehadiran Izwan sebagai ahli baharu keluarga saya,” jelasnya kepada BH Online.

Sementara itu, Izwan pula menerangkan bahawa tanggunjawabnya sebagai suami akan dipikul sebaik mungkin namun dalam masa yang sama tidak akan menghalang Nabila untuk meneruskan kerjaya seni.

Semoga pasangan ini akan terus kekal bahagia, dipermudahkan segala urusan dan juga dilimpahkan rezeki. Kami kongsikan bersama anda, beberapa keping gambar sepanjang majlis nikah diadakan. (rtky/s)


Nabila Huda Sah Bergelar Isteri Kepada Mohd Izwan

Tepat jam 9.20 pagi akhirnya pelakon Nabila Huda, 31, telah pun selamat diijabkabulkan dengan pasangannya Mohd Izwan Bin Johar, 32, dengan sekali lafaz disaksikan oleh jurunikah Masjid Sultan Salehuddin Abdul Aziz Shah, Shah Alam, Ustaz Khairuddin Haiyon.

Pasangan ini telah selamat dinikahkan oleh bapa Nabila Huda sendiri iaitu penyanyi Suhaimi Abdul Rahman (Amy Search) di Masjid Sultan Salehuddin Abdul Aziz Shah, Shah Alam Selangor.

Majlis yang dihadiri keluarga dan tetamu yang terdekat ini telah dijalankan di Masjid Sultan Salehuddin Abdul Aziz, Shah Alam, Selangor. Pihak perempuan menerima mas kahwin berjumlah RM 300 manakala jumlah wang hantaran dirahsiakan.

Pada majlis itu juga, pihak perempuan menerima 5 dulang hantaran berbalas 7 daripada pihak lelaki. Sementara itu, majlis resepsi mereka akan diadakan pada hari Sabtu di kediaman keluarga pihak lelaki di Shah Alam.

Sekalung tahniah buat pasangan Nabila Huda dan suami, Mohd Izwan Johar kerana telah menjadi pasangan suami isteri yang sah, dan kami di Rotikaya mendoakan agar pasangan ini berkekalan dan dikurniakan cahaya mata yang soleh dan solehah. (rtky/h)


Elly Mazlein Ambil Iktibar Daripada Keguguran Sebelum Ini

Dua bulan setelah mendirikan rumah tangga pada 9 November 2014 bersama suami tercinta iaitu Azmi Hatta, Elly Mazlein hamil namun perkara menyedihkan terjadi apabila dia mengalami keguguran ketika usia kandungannya berusia lapan minggu.

Redha dan menerima kenyataan tersebut, baru-baru ini melalui Harian Metro, Elly telah menyatakan bahawa usia kandungannya sudah pun berusia enam bulan malah dalam masa yang sama mengakui mengambil iktibar daripada kejadian sebelum ini.

“Macam kehamilan pertama dulu saya teruja berkongsi dengan peminat. Kandungan kali ini, saya ikut nasihat orang tua kalau kandungan sudah kuat baru boleh kongsi. Disebabkan itu saya kunci mulut pada awal kandungan”

“Seperti dijanjikan, saya berkongsi berita gembira ini sempena hari jadi saya pada 17 Disember lalu,” katanya yang disahkan hamil pada Januari lalu dan dijangkakan bersalin pada 30 Mac 2016.

Menurut Elly, ketika menerima berita keguguran sebelum ini, dia hilang semangat malah turut mengelak daripada berjumpa dengan sesiapa pun, lebih-lebih lagi ketika itu dia baru kehilangan ibu tersayang.

“Ketika itu saya menjalani penggambaran drama Ema Emyliana 3. Saya tak dapat sembunyikan perasaan sedih dan hilang semangat. Sudah pasti saya sangat mengharapkan kehadiran zuriat. Saya tak nak teruskan penggambaran dan keluar rumah”

“Pendek kata, saya mengelak daripada berjumpa dengan sesiapa pun. Bukan apa, saya jenis tak kuat semangat apatah lagi sebelum berkahwin saya baru kematian ibu. Syukur dengan nikmat dan rezeki diberikan. Tak sangka pula secepat ini”

“Memang seronok apabila diberitahu hamil lagi. Perasaan itu hanya Allah yang tahu. Setiap hari apabila bangun solat Subuh, saya akan mengusap perut sambil mengucap syukur. Boleh dikatakan anak dalam kandungan sangat aktif,” katanya. (rtky/s)


Sekitar Majlis Malam Berinai Nabila Huda Bertemakan Aloha

Bakal mendirikan mahligai perkahwinan pada hari esok (Jumaat), pada malam semalam telah berlangsung majlis berinai di pihak Nabila Huda yang dimeriahkan lagi dengan kehadiran rakan selebriti terdekat.

Difahamkan, majlis akad nikah Nabila itu akan diadakan di Masjid Sultan Salahuddin Abdul Aziz Shah, Shah Alam pada pukul 9 pagi.

Sebelum ini, mStar Online sempat bertanyakan soalan mengenai personaliti lelaki tersebut daripada kaca mata seorang bapa.

“Setakat ini saya lihat lelaki itu seorang yang baik dan hormat pada orang di sekelilingnya. Saya harap dia dapat bahagiakan anak saya, Insya-Allah,” jelasnya. Semoga semnuanya akan berjalan lancar, dipermudahkan urusan dan dilimpahkan rezeki.

Nabila sebelum ini pernah berkahwin dengan Zaidi Zailani namun mereka bercerai pada 2011 selepas tiga tahun bersama. Hasil perkahwinan itu mereka mendapat seorang anak perempuan iaitu Keisha Laila yang kini berusia lima tahun. Kami kongsikan beberapa gambar kemeriahan majlis berinai Nabila bersama anda. Enjoice! (rtky/s)


Wanita Isu KimK Teringin Fazura Jadi Duta Tudungnya

Anda masih ingat lagi bukan mengenaiisu KimK yang hangat diperkatakan beberapa minggu lalu? Kali ini, wanita yang bertanggungjawab meninggalkan komen KimK tersebut, Vii Narza atau nama sebenarnya Atiqah Annuar menyimpan hasrat untuk menjadikan Fazura sebagai model tudungnya.

“Kalau ditakdirkan saya berjaya dan dapat butik sendiri, kenapa tidak kalau saya ambil Fazura jadi duta saya? Apa salahnya sebab semua orang nak jadi macam Fazura, dia sangat cantik”

“Saya memang tak ada masalah, sebab saya memang peminat dia dan jujur saya impikan dia dapat pakai tudung rekaan saya. Kalaulah betul dia pakai, saya sangat gembira sebab kita (bersama Fazura) dapat bekerjasama dengan baik,” jelasnya yang juga merupakan bekas pramugari kepada Malay Mail Online.

Bagaimanapun, dalam masa yang sama, Atiqah berharap agar perkara tersebut tidak dihebahkan di laman sosial kerana beranggapan perkara tersebut hanyalah berpunca daripada salah faham.

“Minat saya pada Fazura, sejak dulu lagi. Saya selalu tengok filem lakonan Fazura, ikuti perkembangan dia dan sekarang walaupun kena hentam saya tak pernah membenci dia sebab saya sayang Fazura.

“Apa yang berlaku itu cuma salah faham dan tak perlu nak perbesarkan lagi. Kalau ada peluang nak jumpa dia secara peribadi pun saya tak ada masalah”

“Ada hikmah dengan apa yang terjadi sebenarnya. Kesannya, orang sudah tahu perniagaan saya dan ada yang nak jadi stokis. Saya anggap itu rezeki buat saya,” katanya. Jadi, apa kata Fazura pula? Semoga kolaborasi antara Atiqah dan juga Fazura akan menjadi realiti satu hari nanti. Good luck. (rtky/s)


Ella Dan Suami Rancang Ambil Anak Angkat, Sering Ditanya Mengenai Zuriat

Menjangkau usia tiga tahun perkahwinan, penyanyi Ella dan suami, Azhar Ghazali  merancang untuk mengambil anak angkat memandangkan ketika ini pasangan tersebut masih belum menimang cahaya mata.

”Memandangkan kami masih belum mempunyai anak, saya dan suami terfikir juga untuk mengambil anak angkat. Rasa seronok pula melihat rakan-rakan yang menjaga anak angkat. Terpengaruh pula. Apatah lagi kita membuat kebajikan membantu anak-anak yang tiada keluarga,” katanya kepada mStar Online.

“Sehingga kini kami masih lagi berusaha untuk mendapatkan anak dan jujurnya kami tidak tertekan kerana kami percaya Allah tentukan rezeki kami. Kita hanya mampu merancang. Malah setiap hari orang bertanya, ‘bila nak ada anak’, dan kami dah lali dengan soalan seperti itu,” jelasnya kepada mStar Online.

Bagaimanapun, rancangan Ella untuk mengambil anak angkat bukanlah di dalam masa terdekat kerana dia sendiri ketika ini terikat dengan jadual kerja yang padat sehingga ke tahun hadapan. Sementara itu, suami Ella menaytakan keputusan tersebut sebenarnya sudah lama dipendam.

Semoga keluarga bahagia ini satu hari nanti akan dapat menimang cahaya mata. Bersabarlah menghadapi dugaan dan juga soalan dari manusia yang tidak tahu jaga hati dan perasaan orang lain. (rtky/s)


Farid Kamil Belum Sedia Dedah Anak Kepada Dunia Seni

Pelakon Farid Kamil yang baru sahaja menimang cahaya mata kedua berkata, dia belum bersedia untuk membenarkan anak-anaknya terlibat dengan dunia seni.

“Pertumbuhan Muhammad sangat drastik, dia cepat menyesuaikan diri dengan keadaan semasa seperti kehadiran peminat saya dan Diana. Tetapi untuk benarkan dia terlibat sangat susah sebab dia masih di peringkat awal”

“Setakat ini saya masih belum nampak dia ke arah itu,” katanya. Farid selaku bapa kepada dua orang cahaya mata kini menjelaskan mahu kedua-dua anaknya itu membesar secara normal seperti kanak-kanak lain.

“Saya nak bagi dia besar senormal mungkin sebelum dia sendiri memutuskan untuk jadi apa,” ujar Farid. (rtky/h)


Siti Saleha Tidak Mahu Terpalit Gosip Murahan, Jaga Nilai Eksklusif Diri

Salah seorang pelakon utama dalam filem Langit Cinta Siti Saleha memberitahu dia tidak mahukan sebarang gosip murahan yang boleh menjatuhkan karier seninya.

“Saya seorang yang sangat simple, suka membuat perkara-perkara seperti orang lain juga buat. Rasa senang sekiranya tidak terpalit dengan mana-mana gosip murahan dalam kerjaya saya,” katanya yang ditemui semasa Majlis Tayangan Perdana Filem Langit Cinta.

Tambahnya lagi, dia tidak perlukan sebarang gosip tetapi percaya pada bakat yang dikurniakan Tuhan serta meletakkan dirinya untuk menjadi lebih eksklusif.

“Kita mesti percaya pada bakat sendiri. Selain itu kita perlu menjaga eksklusitiviti yang kita ada,” ujarnya ringkas.

Dalam pada itu, Siti Saleha kini berulang-alik dari Malaysia ke Jakarta kerana menjalani penggambaran sebuah filem terbitan produksi Indonesia bersama-sama pelakon di sana. (rtky/h)


Nabil Ahmad Tak Layan Komen Negatif, Tumpu Pada Kerjaya Dan Kelaurga

Tohmahan serta komen keyboard warrior yang menyifatkan perangai Nabil Ahmad semakin teruk selepas menunaikan haji, bagaikan tidak berkesudahan namun bagi pengacara dan pelawak ini, dia tidak mudah melatah dengan perkara tersebut.

“Mereka adalah sejenis keyboard warrior, tidak ada manfaatnya dan memang kerjanya suka buat fitnah. Saya ambil kata-kata Prof. Dr. Muhayya. Dia ada cakap, orang yang jadi keyboard warrior ini adalah orang yang kurang kasih sayang”

“Orang jenis ini tiada kawan, tiada perhatian keluarga dan bermasalah dengan diri mereka sendiri, habis semua orang dia hendak serang. Jadi, kenapa kita perlu layan? Bayangkan, mereka tiada kawan, tidak mendapat perhatian keluarga, bermasalah dengan diri sendiri, habis semua orang dia nak ‘serang’”

“Saya jadi kesian orang macam ni. Dia hanya kenal saya di TV, tetapi boleh pula buat fitnah terhadap diri saya. Mereka tak ingat ke, dosa itu akan dibawa sampai dah mati?” jelas Nabil kepada Utusan Malaysia.

Selain itu, dalam masa yang sama, Nabil menjelaskan dia tidak mempunnyai masa untuk membaca sebarang komen yang dilemparkan kepadanya kerana banyak lagi perkara berfaedah perlu ditumpukan.

“Saya nak baca pun tidak ada masa sebab sibuk dengan kerja dan urus keluarga. Yang bercakap kosong sebegitu, itu bukan masalah saya lagi dah. Ia tak jadi kudis pun pada diri saya. Mereka itu tidak berakal, bawa-bawalah bertaubat”

“Mereka ini yang patut dekatkan diri dengan Tuhan. Saya percaya, apabila kita bekerja secara profesional, banyak orang yang akan sokong kita. Banyak orang yang akan suka dan faham akan tanggungjawab yang kita pikul,” katanya. Apa pun, Nabil pastinya sudah lali dengan perkara sebegini. Setakat kerenah keyboard warrior apalah sangat. Makin dilayan, makin tidak jadi kerja dan membuang masa. (rtky/s)


Keith Foo Akui Teruja Dan Tidak Sabar Timang Cahaya Mata

Pelakon kacak Keith Foo menjelaskan perkahwinannya bersama isteri tercinta Kim Raymond, tidak sesekali menggugat populariti serta kerjaya lakonannya. Tegasnya, populariti bergantung pada disiplin dan hasil karya seseorang pelakon itu sendiri.

“Tidak mengganggu populariti, kerana peminat-peminat masih menyokong kerjaya seni saya dan setiap orang akan berkahwin juga suatu hari nanti. Populariti tergantung pada disiplin dan hasil karya, kalau kita beri yang terbaik mereka akan tetap sokong kita,” katanya yang ditemui di Majlis Tayangan Perdana Filem ‘Langit Cinta’ malam kelmarin.

Tambahnya lagi, kerjayanya kini lebih mudah dan teratur apabila diuruskan oleh isterinya sendiri.

“Sangat senang kita banyak berbincang dan memberikan pandangan secara profesional,” katanya.

Keith Foo juga memberitahu tidak sabar untuk dikurniakan seorang cahaya mata kerana dia memang sukakan kanak-kanak. Bagaimanapun, dia tidak merancang dan sekiranya dikurniakan seorang bayi dalam masa yang terdekat, dia dan isteri sungguh terharu dan bersyukur.

“Cahaya mata, kalau terjadi saya sangat bersyukur kerana sememangnya saya sukakan kanak-kanak. Tak kisah dapat anak lelaki atau perempuan Itu ialah Anugerah Tuhan,” katanya yang kelihatan begitu teruja sekali.

Keith Foo turut memberitahu bakal mengadakan majlis resepsi pada bulan Februari atau Mac 2016, untuk meraikan rakan media serta peminat-peminatnya. (rtky/h)


Nur Fazura Mahu Kejar Impian Sebelum Kahwin

Pelakon jelita Nur Fazura yang membintangi filem ‘Langit Cinta’ memberitahu bahawa dia akan berkahwin sekiranya sudah cukup bersedia. Baginya perkahwinan Itu satu komitmen dan seseorang wanita Itu perlu bersedia dari semua aspek.

“Kahwin ini satu komitmen, kena persiapkan diri dahulu sebelum berkahwin. Saya harap bila berkahwin boleh fokus untuk membina sebuah keluarga,” katanya yang ditemui di Majlis Tayangan Filem ‘Langit Cinta’ malam kelmarin.

Tambahnya lagi, dia akan berkahwin sekiranya sudah mencapai apa yang diidamkannya selama ini.

“Kalau boleh saya nak capai dahulu apa yang diidamkan barulah boleh fikir pasal kahwin,” ujarnya.

Dalam pada itu, Fazura yang pertama kalinya berlakon sebagai gadis kampung dalam filem ‘Langit Cinta’ arahan Osman Ali nyata memberikan lakonan yang terbaik buat filem tersebut. Filem ‘Langit Cinta’ yang diadaptasi ke novel bakal menemui peminat pada 7 Januari 2016. (rtky/h)


Kilafairy Fokus Kerjaya Demi Capai Impian Beli Rumah, Kereta

Apabila sebut saja soal cinta, pelakon dan juga penyanyi, Kilafairy menyatakan bahawa ketika ini dia mahu memberikan perhatian sepenuhnya kepada kerjaya selain tidak mahu bergantung kepada lelaki apabila melibatkan perkara yang ingin dimilikinya.

“Memang saya tolak tepi dahulu soal cinta. Keluarga dan rakan-rakan memahami saya seorang yang kuar bekerja dan sebab itu mereka tidak banyak bertanya soal jodoh. Ada yang ingin saya capai dahulu sebelum berkahwin seperti memilik rumah sendiri dan beberapa buah kereta”

“Saya tidak mahu bergantung pada lelaki dan biarlah saya peroleh semua itu dengan usaha sendiri,” jelas Kila kepada portal Mangga Online selain menyatakan dia bersedia untuk melangkah lebih serius dalam percintaan bersama pelakon Indonesia, Hardy Hartono. (rtky/s)


Syuk SYJ, Isteri Selamat Diijabkabul 20 Disember Lalu

Tahniah diucapkan kepada pelawak dan juga pelakon komedi, Syuk dari kumpulan SYJ yang telah selamat melangsungkan perkahwinannya pada 20 Disember 2015 lalu di Kampung Ulu Sapi, Beluran Sandakan, Sabah.

Menurut sumber, Syuk telah bernikah dengan wanita Sabah dan keluarga mereka membuat majlis itu secara sederhana dan tertutup. Malah khabarnya persandingan telah dilangsungkan sejurus akad nikah selesai. Diam-diam saja Syuk bernikah. Gambar di Instagram pun baru dikongsikan.

Semoga rumah tangga yang dibina pasangan ini akan kekal bahagia ke akhir hayat. Kami doakan keluarga Syuk akan sentiasa dilimpahi rezeki melimpah ruah dan dipermudahkan segala urusan. (rtky/s)


Anas Ashraf Nama Anak Pertama Ashraf Muslim Dan Dayana

Selamat menyambut kelahiran anak pertama bersama isteri pertamanya, Noor Dayana, Ashraf Muslim berkongsi nama cahaya matanya itu iaitu Anas Ashraf bersama pemiant melalui Instagram.

“Assalamualaikum semua! Hari ni genap 7 hari saya melihat dunia sebenar. Saya memperkenalkan diri saya, Anas Ashraf bin Mohd Ashraf. Doakan saya menjadi anak yang soleh dan mempunyai keluarga yang bahagia,” jelas pelakon itu mewakili anaknya.

Perkara tersebut turut mendapat ucapan tahniah daripada peminat selain ada juga yang mendoakan kebahagiaan keluarga tersebut. Apa pun, semoga apa yang perancangan keluarga ini akan dipermudahkan. Kami kongsikan beberapa lagi keping gambar anak Ashraf Muslim yang turut dikongsikan bapa mertuanya di Facebook. (rtky/s)


Peminat Kritik Stacy AF Sambut Krismas?

Pemahaman agama setiap manusia adalah berbeza dan perkara ini dilihat memerlukan penjelasan ahli agama yang lebih arif. Baru-baru ini, melalui satu video keraian Krismas yang dimuatnaik Stacy AF di Instagram, perkara tersebut menimbulkan pelbagai reaksi di kalangan peminat.

Apa yang dikesalkan, ramai juga yang lebih suka bertindak menjadi Tuhan dalam meletakkan dosa dan pahala individu lain sedangkan segala perkara ada penjelasan dan ruang untuk pertanyaan.

Malah melalui beberapa komen di laman sosial tersebut turut menerangkan bahawa apa yang dilakukan Stacy adalah bagi menghormati keluarganya yang beragama Kristian malah perkara tersebut sudah menjadi kebiasaan penduduk di Sabah.

Apa pun, Stacy pastinya mempunyai penjelasannya sendiri dalam perkara ini. Kesal sungguh melihat ‘tuhan-tuhan’ di laman sosial membahaskan kredibiliti iman manusia lain. Di laman sosial bolehlah bersembang kencang, dalam kehidupan realiti, entah-entah tunggang langgang. Heh. (rtky/s)


Adira AF Nafi Berkahwin Atas Rasa Kecewa Putus Tunang Sebelum Ini

Berkenalan hanya selama tiga minggu dan terus mahu mengkikat tali pernikahan yang sah, Adira AF mengakui dia dan suami terpaksa melangsungkan perkahwinan di Songkhla, Thailand beberapa minggu lalu.

“Kami mengambil keputusan bernikah selepas hanya tiga minggu berkenalan. Jadi, agak sukar bagi pihak saya dan suami untuk menyediakan pelbagai dokumen yang diperlukan di Malaysia, apatah lagi perkahwinan kami membabitkan poligami”

“Cara terbaik adalah berkahwin di negara jiran. Ya, saya kini sudah menjadi isteri orang dan status sebagai isteri kedua tidak memberi masalah kepada diri saya. Sekarang ini, setelah lebih tiga minggu berkahwin, saya ambil keputusan untuk umumkan cerita sebenarnya bahawa memang benar saya sudah berkahwin”

“Saya tidak kisah dengan apa juga tanggapan orang kerana apa yang penting perkahwinan kami ini mendapat restu daripada seluruh keluarga. Saya pilih untuk menunggu pihak satu lagi (suami) yang bersuara dahulu. Dan bila sudah dapat lampu hijau daripada suami, saya kongsi perkara ini dengan semua orang,” jelasnya.

Selain itu, penyanyi ini juga menafikan bahawa dia mengambil keputusan untuk berkahwin seperti dalam keadaan tergesa-gesa bukanlah kerana kecewa di atas tragedi putus tunang sebelum ini.

“Saya tidak membuat keputusan untuk berkahwin dan menjadi isteri kedua kerana patah hati dengan apa yang berlaku sebelum ini. Soal putus tunang itu persoalan lain dan saya tidak lagi mengingatinya”

“Saya yakin ini jodoh yang sudah ditentukan dan saya terima dengan hati yang terbuka meskipun perkenalan dengan suami amat singkat sekali,” jelas Adira kepada Utusan Online. (rtky/s)


Izzue Islam Serah Soal Cahaya Mata Pada Rezeki

Mendirikan rumah tangga pada Jun 2013, pelakon Izzue Islam menyifatkan bahawa dia kini belum sampai rezeki baginya untuk menimang cahaya mata selain menyerahkan perkara tersebut kepada ketentuan Illahi.

“Belum ada rezeki lagi untuk menimang cahaya mata. Mungkin pada masa yang akan datang, Insya-Allah,” katanya ringkas kepada portal Astro Gempak. Selain itu Izzue turut menyatakan rasa gembirnya setelah pulang daripada bercuti ke Itali bersama peminatnya.

Dalam perkembangan lain, ketika ini Izzue sedang fokus terhadap peniagaan busana lelaki. Penglibatannya itu bukanlah berniat untuk bersaing dengan rakan selebriti yang lain sebaliknya mahu memberikan yang terbaik kepada pelanggan.

Apa pun, semoga pasangan ini akan beroleh cahaya mata baru malah peminat pun sentiasa doakan yang terbaik buat mereka. (rtky/s)


Fezrul Khan Belum Sedia Kahwin Lain, Tumpu Perhatian Pada Kerjaya

Setelah bercerai dengan isterinya pada Ogos lalu, Fezrul Khan kini menumpukan sepenuh perhatian kepada kerjayanya selain menjelaskan tidak lagi bersedia untuk mendirikan rumah tangga buat kali kedua.

“Buat masa sekarang, saya masih single. Ada kawan perempuan tapi kawan biasa-biasa sahaja. Sebab saya ini jenis yang suka lepak di rumah. Keluarga juga tidak pernah mendesak untuk saya berkahwin lagi buat masa ini”

“Saya akan bertemu dengan anak bila mempunyai masa cuti. Dalam seminggu dua kali saya akan berjumpa tetapi bergantung pada jadual kerja saya. Walaupun jarang berjumpa, namun saya akan habiskan masa berbual dengannya menerusi telefon”

“Malah hubungan dengan isteri juga masih baik,” jelasnya dipetik dari portal Media Hiburan. Apa pun, semoga Fezrul berjumpa dengan wanita pilihannya satu hari nanti. (rtky/s)


Izreen Azminda Dan Sherry Ibrahim Terlibat Kemalangan

Awal pagi tadi, pelakon Izreen Azminda dan juga Sherry Ibrahim telah memuatnaik gambar kereta yang dinaiki mereka terlibat dalam kemalangan di Instagram.

UPDATE-1: Rupa-rupanya kereta yang terlibat di dalam kemalangan tersebut adalah kereta pelakon lelaki Redza. Menurut laporan daripada portal Media Hiburan, Redza tidak sedarkan diri akibat kemalangan tersebut. Izreen dan Sherry pun, upload gambar macam mereka pula yang terperosok ke tepi pembahagi jalan tersebut. Heh.

Difahmakan, kejadian tersebut berlaku di Lebuhraya Utara Selatan dekat Perak dan khabarnya kenderaan yang dinaiki pelakon ini terbabas lalu melanggar pembahagi jalan. Bagaimanapun menurut Sherry di Instagram, mereka bersyukur kerana terselamat.

Perkara tersebut mendapat reaksi berbaur di kalangan peminat. Ada yang bersyukur kerana Izreen dan Sherry terselamat dalam kejadian tersebut dan ada juga yang mengatakan sudah sampai waktu untuk mereka ini bertaubat. Okay. (rtky/s)


5 Langkah Berjimat Yang Anda Boleh Lakukan Menjelang Hujung Tahun

Hujung tahun merupakan salah satu waktu di mana anda mampu untuk berjimat dengan baik, jika kena pada caranya. Bagi yang suka membeli belah, jualan ketika hujung tahun adalah satu festival yang amat dinantikan. Namun semuanya perlu bermula dengan langkah-langkah berikut:

Pastikan anda sudah mengetahui apa yang anda inginkan. Ini kerana, anda boleh fokus dengan barangan apa yang anda mahukan dan dapat mengelak daripada membeli barangan yang anda tidak perlukan.

Apabila anda sudah tahu apa yang anda mahukan, langkah seterusnya adalah bersabar dan tidak mudah tewas dengan nafsu apabila melihat barangan lain.

Apabila anda sudah berjaya menanam sifat sabar, pastinya ketika itu proses menabung sudah mula berjalan. Anda harus ingat, apa yang anda simpan ini merupakan hasil titik peluh anda sendiri.

Bila sampai waktunya, keluarkan wang simpanan anda dan berbelanjalah demi memberi ganjaran kepada anda setelah berhempas pulas bekerja selama ini. Tapi, tidak lengkap sekiranya anda tidak lakukan langkah kelima di bawah sebab ia memang berbaloi sangat dan membantu anda mendapatkan barangan berjenama tetapi dengan diskaun yang menarik.

Jualan off season kali ini akan berlangsung di Endah Parade, Tingkat 2, Sri Petaling, Petaling Jaya bermula pada 24 Disember sehingga 3 Januari 2016 ini. Pelbagai barang sukan berjenama seperti Puma, Timberland, Adidas, Yonex, Li-Ning dan Asics turut menjadi perhatian di sini.

Selain itu, bagi tidak mahu ketinggalan untuk mendapatkan barangan berjenama ini, kami sarankan anda datanglah sebaik sahaja ia dibuka pada pukul 11 pagi. Bukan sahaja kasut, malah beg, raket badminton, kasut kasual, baju dan pelbagai lagi barangan anda boleh dapatkan di sini.

Malah lebih menarik lagi, terdapat bra dan juga brief berjenama seperti Triumph, Sloggi dan juga Amo dengan harga yang sangat menjimatkan.

Apa kata, anda datang awal untuk dapatkan barangan yang terbaik lagi berkualiti di sini. Follow Facebook Sport Planet (klik sini) untuk tengok sendiri pilihan pakaian dalam yang ada dan juga promosi terkini mereka.

Jadi jangan lepaskan peluang anda untuk mendapatkan barangan sukan berjenama antarabangsa penuh penjimatan di kawasan berkeluasan 30,000 kaki persegi di – Sport Planet Endah Parade, Tingkat 2, Sri Petaling di Petaling Jaya. Best bukan bila tahun baru sudah ada kasut jogging baru dan raket badminton baru?


Nabila Huda Bakal Nikah Dengan Pilihan Hati 25 Disember Ini

Bapa kepada pelakon Nabila Huda iaitu Amy Search, menjelaskan kepada Harian Metro bahawa dia anaknya itu akan mendirikan rumah tangga pada 25 Disember ini.

Sebelum ini, Nabila sendiri ada mengakui bakal menamatkan zaman solonya pada Disember ini namun belum bersedia mendedahkan siapa lelaki pilihan hatinya itu. Perkahwinan Nabila kali ini merupakan perkahwinan kali kedua buat Nabila Huda.

Nabil pernah pernah berkahwin dengan Zaidi Zailani, 34, pada Disember 2008 namun bercerai pada 2011.
Mereka dikurniakan anak perempuan, Keisha Laila yang kini berusia lima tahun.

Sementara itu, Amy sebagai bapa mendoakan kebahagiaan Nabila dan berharap anaknya itu membuat pilihan terbaik dalam hidupnya. Apa pun, semoga segala persiapan dan juga segala perjalanan majlis nanti akan berjalan lancar dan sentiasa dipermudahkan. (rtky/s)


Adira AF Akui Kahwini Datuk, Kini Jadi Isteri Kedua

Tidak mahu terus bersembunyi daripada status sebenar, penyanyi Adira AF mengesahkan bahawa dia kini isteri kedua kepada Datuk Seri selepas berkahwin dengan lelaki itu kira-kira tiga minggu lalu.

“Memang betul saya sudah berkahwin dan isteri kedua kepada Datuk Seri Adnan Abu. Saya berdiam diri bukan kerana nak lari atau menyembunyikan perkara sebenar, sebaliknya saya mahu menjaga hati banyak pihak”

“Perincian berkenaan majlis kami, saya tak mahu kongsi kerana lebih baik pihak lelaki yang memaklumkan perkara itu,” jelasnya mengenai perkara tersebut kepada Harian Metro.

Berita mengenai perkahwinan Adira mengenai Adira bersama ahli perniagaan ini tersebar minggu lalu setelah perkara tersebut dikongsikan sendiri oleh isteri pertama Datuk tersebut melalui akaun Facebook. (rtky/s)


Kisah Cinta Fathia Latiff, Aiman Hakim Kini Sudah Berakhir

Pada bulan Mei lalu, Aiman Hakim sendiri pernah menyatakan hasratnya untuk menikahi Fathia Latiff dalam masa yang terdekat namun kini hanya tinggal kenangan apabila kekasihnya itu menjelaskan status hubungan mereka ketika ini.

“Biasalah, kita hanya merancang namun segala-galanya ditentukan oleh Allah. Hubungan kami sudah berakhir sejak dua minggu lalu kerana tiada lagi persefahaman. Kami pernah berpisah sebelum ini dan cuba untuk menjernihkan keadaan serta memperbaiki kekurangan masing-masing, namun sudah tertulis jodoh kami tidak panjang”

“Semestinya saya inginkan sebuah hubungan yang berakhir dengan ikatan perkahwinan. Begitupun saya reda andai ini takdir kami. Saya sendiri tidak mahu orang jelak dengan kisah cinta kami yang tidak berkesudahan”

“Cukuplah, itu saja yang boleh saya kongsi buat masa ini. Lagipun perihal jodoh berada di luar bidang kuasa kita. Namun, kami tetap bersikap profesional dan tidak bermusuh,” jelas Fathia kepada BH Online.

Sebelum ini, Fathia ada juga mengatakan bahawa sikap cepat merajuknya membuatkan dia putus cinta sebelum ini tapi siapa tahu mungkin mereka akan kembali bersama, sekali lagi. Apa pun, semoga Aiman dan Fathia masing-masing tabah untuk move on. (rtky/s)


5 Cara Berkesan Untuk Anda Berjimat Dalam Ekonomi Gawat

Okay, kami tahu, keadaan semasa ekonomi ketika ini bukanlah seindah mimpi namun walau apa pun situasi yang melanda, kita sentiasa mempunyai peluang untuk keluar daripada perkara yang menyeksakan ini.

Jika dalam keadaan di mana banyak perkara naik harga, kita perlu bijak untuk mencipta jalan keluar dan bukannya mengaluh tanpa henti tapi tidak buat apa-apa pun. Apa yang penting adalah mendidik diri untuk bijak dalam menggunakan wang.

Okay, ini adalah di antara langkah pertama yang sangat membantu untuk mengurangkan perbelanjaan anda untuk segmen makan. Beli barangan dapur dan kemudiannya memasak di rumah. Cuba dulu dan pastinya anda akan tersenyum bila anda lihat penjimatan yang dilakukan.

Cara yang bagus untuk mereka yang duduk di dalam kawasan yang berdekatan dan mampu menjimatkan wang ringgit berganda-ganda untuk membayar petrol. Belum cuba tapi sudah rasa susah? Maksudnya anda sanggup hidup dalam kerugian dan tidak suka menyimpan untuk masa depan.

Barang harga murah tetapi tidak tahan lama, kemudian mulalah merungut. Bayangkan penjimatan yang anda lakukan dengan langkah sebelum ini kemudian anda laburkan untuk membeli produk yang berkualiti. Produk yang berkualiti akan menjimatkan wang anda dalam jangka masa panjang.

Contohnya dapatkan smartphone Neo 7 berkualiti daripada OPPO (terbukti ramai yang berpuas hati) hanya dengan RM798 namun hadir dengan spesifikasi tinggi. Bermula daripada smartphone berkualiti sebegini pastinya ia akan membantu anda lebih produktif dan pantas.

Kami suka point keempat ini kerana ia sangat membantu anda menjimatkan masa selain turut mengelakkan anda mengeluarkan wang untuk minyak kereta dan juga kena bayar parking. Nampak remeh bukan tetapi ini akan memberikan lebih masa untuk anda.

Oh ya, anda tahu bukan bahawa OPPO menyediakan penghantaran percuma – hanya kepada yang membeli terus daripada online store OPPO

Anda pasti rakan yang gila beli barang secara online bukan? Anda tahu sebab apa? Kerana biasanya belian secara online ada menyediakan promosi yang sukar ditolak selain hadiah percuma.

Malah dengan pembelian mana-mana smartphone jenama OPPO (kecuali OPPO Joy), anda akan mendapat payung percuma dan berpeluang untuk memenangi kereta Myvi, pakej pelancongan ke Bali dan juga 32 inci HD TV.

Jadi, tunggu apa lagi, jom dapatkan smartphone OPPO di sini atau ikuti Facebook mereka (klik sini atau gambar di bawah). Mungkin anda adalah orang yang bertuah untuk membawa pulang hadiah tersebut.


Nabil Ahmad Terbuka Terima Gurauan, Akui Diri Tidak Smepurna

Bagi siapa yang mengikuti perkembangan Nabil Ahmad di dalam dunia seni pastinya sudah lali dengan perangai pelawak ini yang suka mengusik dan berjenaka dengan orang lain. Malah Nabil melalui Mangga Online mengakui dia sendiri terbuka dengan sebarang gurauan yang datang kepadanya.

“Sebenarnya saya dah biasa dengan situasi di mana orang lain juga bergurau dengan saya. Saya lebih suka kalau sesetengah artis yang saya usik itu membalas balik gurauan saya, kalau diam saja, memanglah mati akal dibuatnya”

“Gurauan saya yang dibalas semula oleh Datuk Ramli MS, Datuk Jamal Abdillah dan Datuk Rosyam Nor sewaktu Gegar Vaganza itu saya terima sebagai satu usikan dan langsung tidak berkecil hati”

“Cuma saya takut orang lain pula berkecil hati dengan gurauan saya. Saya ini jenis open minded terima apa saja orang nak cakap tetapi yang berasaslah. Saya tak kisah orang nak bergurau sebab ini sudah kerja saya”

“Tak kisahlah orang nak ‘membahankan’ saya macam menyentuh telinga atau bibir saya, sebab saya anggap itu gurauan. Kena terbukalah terima gurauan. Janganlah beria-ia sangat nak jaga standard sampai tak boleh bergurau. Manusia di dunia ini mana ada yang sempurna,” katanya.

Selain itu, Nabil menjelaskan ketika ini tawaran kerja yang ditawarkan kepadanya tidak putus-putus malah kredibilitnya sebagai pengacara juga semakin terselah dan dipercayai ramai. Teruskan jadi diri sendiri, Nabil. Mahu layan kehendak semua orang, sampai bila tidak akan habis. (rtky/s)


Scha al-Yahya: Jangan Bandingkan Lara, Aaisyah

Ibu mana tidak terkilan apabila anak yang dilahirkan mereka sendiri dibanding-bandingkan dengan anak individu lain. Menurut Scha al-Yahya, dia mengakui terkilan apabila anaknya, Lara Alana dikatakan bersaing dengan anak Rozita Che Wan, Aaisyah Dhia Rana.

“Sudah tentulah, tiada persaingan di antara mereka. Kenapalah perkara ini harus terjadi? Kasihan. Mereka bayi lagi dan masih kecil. Saya tidak nafikan, peminat memang banyak membantu, tetapi apabila terjadi perkara ini, saya sendiri rasa tidak seronok”

“Ya, saya tahu ramai peminat menyukai Lara dan Aaisyah, tetapi janganlah terlalu taksub,” jelas Scha kepada Sinar Harian

Selain itu, Scha juga berharap agar perkara sedemikian tidak lagi diungkit pada masa akan datang. Ketika ini, Scha juga mengakui tidak kisah sekiranya anak perempuan mereka terlibat dalam bidang seni.

“Setakat ini, Lara hanya terlibat dalam penggambaran iklan dan untuk berlakon masih belum ada lagi. Bukan tidak izinkan, tetapi saya perlu memilih produk yang benar-benar bersesuaian dan berkaitan Lara”

“Bukannya apa, Lara seorang bayi yang sangat aktif dan bising. Dia jarang duduk senyap. Jadi, agak sukar untuk mendapatkan fokus dari dia,” kata Scha lagi. (rtky/s)


Di Sekitar Majlis Persandingan Mila Jirin Dan Suami

Setelah selamat bergelar suami isteri yang sah pada November lalu, hari ini telah berlangsung majlis resepsi Mila Jirin dan suami, Isz Mustapha di Hotel Tabung Haji, Pulau Pinang yang diadakan dengan penuh meriah sekali.

Selepas majlis resepsi ini, sebuah majlis untuk meraikan rakan media akan turut diadakan di Subang Jaya, Selangor pada Januari nanti. Selain itu, sebelum ini juga Mila pernah menyatakan hasratnya untuk menunaikan umrah bersama suami selepas berkahwin.

“Saya dan suami merancang mahu berbulan madu ke Turki. Negara itu adalah tempat impian saya sejak dulu lagi. Tetapi mata wang negara kita pula kurang stabil dan semua perkara akan jadi mahal jika ke sana sekarang”

“Bagaimanapun, sebelum ke Turki, saya dan suami mahu membawa keluarga mengerjakan umrah dahulu,” jelas penyanyi ini kepada portal mStar Online.

Apa pun, semoga segala perkara yang dilakukan pasangan ini akan dipermudahkan selain dilimpahkan rezeki. Kami kongsikan bersama anda gambar sepanjang majlis persandingan berlangsung. (rtky/s)


Angah Raja Lawak Tamat Zaman Duda, Nikah Februari Tahun Hadapan

Tahniah diucapkan kepada Angah Raja Lawak yang bakal mendirikan rumah tangga pada 19 Februari tahun hadapan. Dia dan tunangnya, Ameera Asyura akan bernikah pada 19 Februari manakala resepsi mereka pada 20 Februari di Melaka.

“Persiapan sederhana sahaja kerana majlis hanya akan diadakan di sebelah pihak sahaja iaitu di Melaka. Sudah pasti media dan peminat akan diundang dan saya akan mula mengedarkan kada bermula Januari setelah ia sudah selesai dicetak”

“Perasaan gementar untuk bernikah itu tidak ada sangat tetapi memikirkan keadaan kehidupan setelah sembilan tahun menjadi duda. Sebelum ini tidak ada sesiapa, jadi apabila tinggal berdua sudah pasti membawa kelainan dalam hidup saya,” ujarnya dipetik daripada Media Hiburan.

Bakal isteri Angah masih lagi menuntu di UiTM Lendu, Melaka dan menurut pelawak ini, perkara tersebut sudah dibincangkan sebelum ini dan pastinya Ameera perlu bijak membahagikan masa antara keluarga dan pelajarannya. (rtky/s)


Diana Danielle Kongsi Gambar Nur Aurora Di Instagram

Comel sungguh hasil fotografi anak kedua kepada pasangan suami isteri Diana Danielle dan juga Farid Kamil ini iaitu Nur Aurora. Fotografi bertemakan animasi Snow White itu juga turut melibatkan anak pertama mereka, Muhammad. Comel!

“Assalamualaikum, Hello everyone! Let me introduce to you my lovely little daughter… Happy One Month old my darling Nur Aurora! You are our biggest blessing along with your brother Muhammad. I’m very lucky to have such a calm and happy baby. Syukur Ya Allah for my little family,” jelas Diana di Instagram.

Rupa-rupanya sudah sebulan umur Aurora. Pantas masa berlalu. Selain itu, sebelum ini Diana pernah menyatakan bahawa dia mahu berpantang secara tradisional setelah mengetahui tentang kebaikan perkara berkenaan.

Kami kongsikan beberapa keping gambar hasil sesi fotografi bersama Camora Arts yang dikongsikan oleh Diana di Instagram. Enjoice!


Hanis Zalikha Hamil Empat Bulan, Kini Tunai Umrah Bersama Suami

Tahniah kepada pasangan manis Hairul Azreen dan juga Hanis Zalikha kerana bakal menimang cahaya mata tidak lama lagi. Perkara yang pastinya menggembirakan keluarga kedua-dua belah pihak tersebut dikongsikan Hairul melalui akaun Instagramnya.

“2 tahun lalu, di sini saya doa untuk dijodohkan dengan Hanis Zalikha. Kali ini saya kembali, bersama nikmat yang Allah makbulkan, bersama-sama isteri saya. Dan alhamdulillah di tempat pertemuan Adam & Hawa ini, saya nak kongsi kegembiraan dengan anda semua, isteri saya sedang mengandung 4 bulan,” jelas Hairul di Instagram.

Perkara tersebut pastinya mendapat reaksi positif daripada pengikutnya yang sudah pun mencecah 1.3 juta orang selain dibanjiri dengan ucapan tahniah dan doa daripada mereka.

Hanis dan juga suaminya kini sedang mengerjakan umrah dan juga bulan madu bersama. Semoga segala perjalanan dan juga perancangan pasangan ini akan sentiasa dipermudahkan. (rtky/s)


Stacy AF Tak Risau Tak Popular, Usaha Jadi Muslimah Terbaik

Walaupun tidak terjadi kepada semua barisan selebriti, selebriti wanita dilihat cenderung untuk memperlahankan kerjaya selepas berkahwin namun bagi Stacy AF yang bakal bernikah dengan Akim Ahmad Februari tahun hadapan, dia tidak gentar dengan perkara tersebut.

“Menyanyi bukan saja minat, tapi ia sudah jadi periuk nasi saya selama ini. Sekiranya selepas ini bidang nyanyian bukan lagi tempat saya, tak mengapa. Saya tetap percaya rezeki ada di mana-mana”

“Cuma apa boleh saya katakan sekarang, saya nak terus berjuang dalam industri muzik selagi mampu dan diterima peminat. Masih banyak lagi yang ingin saya ketengahkan,” jelasnya kepada Harian Metro.

Selain itu, Stacy menjelaskan bahawa kehidupan barunya sebagai seorang Islam sangat indah dan dia kini sentiasa belajar cara untuk memperbaiki diri agar menjadi muslimah terbaik. Apa pun, semoga majlis pernikahan dipermudahkan dan rumah tangga pasangan ini nanti akan dihujani bahagia. (rtky/s)


Nad Zainal Sah Bergelar Isteri Kepada Muhammad Faliq

Tahniah diucapkan kepada Nad Zainal dan dan juga pilihan hatinya, Muhammad Faliq kerana telah selamat bergelar suami isteri. Majlis pernikahan tersebut telah diadakan di Rooftop Hotel Bukit Jelutong, Shah Alam dan dihadiri oleh saudara dan rakan terdekat.

Pengantin perempuan menerima mas kahwin bernilai RM 350 dan majlis ini telah diadakan secara tertutup di mana hanya melibatkan ahli keluarga sahaja di Bukit Jelutong.

Manakala majlis persandingan juga diadakan di lokasi yang sama, pada sebelah malam The Roof Garden Hotel, Bukit Jelutong, yang mana dihadiri teman rapat, sanak saudara dan rakan media.

“Majlis nikah memang untuk keluarga dan teman terdekat sahaja yang akan hadir sementara majlis sanding pula bagi pihak media yang diundang dan mahu membuat liputan, gambar akan disediakan. Majlis kahwin saya ini memang tak ada protokol”

“Hanya mahu meraikan tetamu yang hadir dan mengharapkan ia akan terpahat sebagai memori indah itu sudah cukup memadai,” memetik kata-kata Nad sebelum ini kepada Berita Harian.

Apa pun, tahniah diucapkan kepada Nad Zainal dan juga suami, Semoga perhubungan yang dibina akan kekal bahagia dan sentiasa dilimpahi rezeki tidak henti-henti. (rtky/s)


Adam Shah Akui Kesilapan Diri, Mahu Jadi Lebih Baik

Berikutan perkara yang tersebar berkenaan dengan rumah tangganya, suami kepada Fatin Afeefa, Adam Shah melalui akaun Instagramnya menjelaskan bahawa dia mengakui kesilapannya dan kini sedang memperbaiki diri ke arah yang lebih baik.

“Kita hanya manusia yang tidak lari dari melakukan kesilapan, begitu juga saya. Saya akui kesilapan saya, saya tersasar dari landasan. Saya sedang perbaiki kesalahan saya. Hari ini untuk saya, mungkin esok kamu semua”

“Sebagai manusia, doakanlah yang baik-baik untuk kita semua. Tuhan uji kita dalam pelbagai cara. Jauhi dari menjadi batu api,” jelasnya pelakon yang popular melalui drama Juvana ini.

Apa pun, semoga melalui perkongsian tersebut akan memberi gambaran jelas mengenai situasi rumah tangga mereka ketika ini. Adam juga tidak mudah melatah dalam menyelesaikan kontroversi yang melanda. Semoga keluarga ini akan kekal bahagia dan dilimpahkan rezeki melimpah ruah. (rtky/s)